text:
Onkursvegna vilja ateistar við hesum seta religión upp í móti vísind. Men basera uppá hvat? Vilja ateistar hava okkum at gloyppa rátt pástandinum, um at religiøs menniskju ongan áhuga hava í vísind og slett ikki megna at førka seg innan vísindaheiminum? Inkluderar hetta eisini vísindafólk so sum Newton? Vil ateisturin verða við, at persónar so sum John Lennox og Alister McGrath slett ikki kunnu verða religiøsir tí hesir samstundis eru vísindafólk og vice versa?
Ja, vit kunnu enntá fara so langt sum at inkludera Stuart Burgess, sum er ein ómetaliga væl umtóktur og vísindamaður og samstundis ein ultra-hyper-konservativur kreationist og ID tilhengari.
Bottom line er, at eingin av hesum (og nógvir við teimum), síggja vísind sum heild, at verða ein kontra-hugburður mótvegis religión ella trúgv á eina ella fleiri hægri maktir. Veit ikki heilt hvat religión sum heild, skal hava mótvegis uppruna alheimsins, upprunaevnum ella partiklum, jarðfrøði, gransking innan heiligváð og enntá menning og leitan av lív á øðrum klótum?
Harnæst vil ateisturin verða við at religión flýgur okkum inn í bygningar!
Hvat???
Er hasin pástandurin veruliga úr veruleikanum sprotin?
Í hesum samanhenginum er talan ivaleyst um Islam og ræðuleikarnar av 11 septembur. Men pástandurin er ræðuligu skeivt formuleraður, eftirsum hetta tykist at tveita allar religiónir í sama bólk. Í hesum høpi, høvdu ateistarnir um erligt skuldi verða erligt, fasthildi um religiónina Islam, heldur enn heitið religión.
Um slíkur logikkur er eitt imperativ innan skynsemi, kundu vit ivaleyst eisini tveitt vísind fyri borð, tí at Mengele framdi royndir við livandi menniskjum.
Fyrst kann sigast at ikki allir muslimar, eru jihadistar ella tíðansæð tíma, ella velja, at fylgja einari jihad doktrinu. Hópin av religiøsum muslimum eru vanlig og erlig menniskju, sum líkaleiðis hava áhuga í einum góðum, tryggum samfelagið og enntá hava áhuga í vísindi.
Tað sagt, so inniheldur religión Islam, læruna um Jihad (heilagt kríggj) og deilir enntá heimin upp í Dar-ul-Islam (hús Islams-muslimski heimurin) Dar-ul-harb (krígshúsið-ikki islamsk lond og økir).
Tilburðurin tann 11 septemur, 2001, verður tíðskil bólkaður undir Dar-ul-harb og var av muslimska heiminum (sum heild) roknaður sum ein islamskur sigur yvir fíggindan (Dar-ul-harb), í hesum føri Vesturheimurin.
Eg og familjan vóru stranda í einum muslimskum landið, tá atsøknin móti 'the twin towers' fór fram.
Hetta landið var opinbart í einum sigursrusi eftir hendingina og enntá í bussunum heilsaðu tey hvørjum øðrum við: 'tillukku við sigrinum'. Vit máttu harnæst krógva okkum í 14 dagar og síðani smuglast til flogvøllin, haðan vit sluppu heilskapa aftur til Vesturheimin, tó við kensluni, at vit løgdu eftir okkum, hópin av kristnum sum ikki fóru at sleppa líka læt.
Eg kann tí staðfesta, at religiónin Islam og tess læra um Jihad er ein potentialur vandi, í samband við trygd og lív okkara her í Vesturheiminum.
Tó so ger ateisturin tann heldur vanliga, yvirdrivna feilin, við at bólka allar religiónir líka. Hvørki hinduar, sikhar, religiøsir buddistar ella kristin (í Ný-testamentligum samanhengi) hava eina slíka jihad læru. Hesir bólkar, uttan so, at eitt stýrið ella onkur ørvitispersónur, velur at tillaga slíkt til trúnnað, soleiðis at hon leggur upp til ágang, eru slett ikki yvirgangs ella voldligar religiónir.
Men slíkur polemikkur frá ateistum, er óansæð av tí naiva hugburðinum! Haldi ikki nakar kristin leggur í at verja religión, eftirsum religión kann stinka og verða drepandi, eins og ateisma líkaleiðis kann stinka og verða drepandi. Akkurát sum um ávísir ateistar og ateistisk stýrir ikki hava volt og enn volda menniskjum fortreð.
Nei, hesir hava ikki flogi flogførð inn í bygningar, teir hava í navni 'menniskjans', 'friðarins', 'rættvísinar' og 'líkarættsins' m.a, bara fylt teirra fangar tippir í Sibiria, Kina og Norður Korea við monnum, kvinnum og børnum, sum harnæst vóru svølta, pínd, neyðtikin, ovbyrða og hópin hareftir myrd. Mong av hesum, av tí at tey ikki vóru gudloysingar (jep, talan er um skipanir bygdar á ateismu).
Um hesir ateistar vilja verða við, at ateisma, ikki kann verða og líkaleiðis hevur verði til líknandi ampa fyri menniskju, lív og samfelag, so mugu hesir ivaleyst liva teirra lív í teirra egnu ómetaliga avbyrgdari dreymaverð.
Ein kundi somuleiðis skapt eina líknandi kontra-polemiska, men samstundis skeiva satiru (sum tildømis myndina niðanfyri), tí ateisma førir ikki neyðturviliga í fangatippi:


c: text/html

text:
Útgivið tann: 22.10.2013
Báðir (Jógvan í Lon Jacobsen)
Skrivað hevur: Jógvan Andersen
Orðið báðum, sum er bent snið av orðinum báðir, kann ongantíð eita báðu. Ofta hoyra vit og lesa eitt nú: teir báðu stóru flokkarnir, eisini hoyra vit ofta t.d. veljaratølini hjá teimum báðu stóru flokkunum á tingi. Hetta er ikki rætt. Tað má eita teir báðir stóru flokkarnir ella báðir teir stóru flokkarnir og veljaratølini hjá teimum báðum ella báðum teimum stóru flokkunum á tingi. Tí kunnu vit sláa rimmarfast, at orðsniðið báðu altíð er skeivt sambært okkara normativu føroysku mállærum.

robotstxt: allowed

filter: keep


text:
Rokning@gjaldstovan.fo verður tikin úr nýtslu
Í nøkur ár hava stovnar kunnað sent teldubrøv til rokning@gjaldstovan.fo, har rokningar hava verið viðheftar sum pdf ella tiff fílur. Gjaldstovan hevur síðani, lutvíst handliga, gjørt hesar um til talgildar rokningar, sum verða viðgjørdar í Rokningaverkgongdarskipanini. Hetta skuldi vera eitt alternativ til at senda fysiskan post til Gjaldstovuna.
Eftir 14. desember 2017 verður hesin teldupostkassi tikin niður, og stovnar o.o. skulu aftur senda skjølini í fysiskum posti til Gjaldstovuna. Hetta verður gjørt í sambandi við, at ognarar frá 1. januar 2018 skulu senda talgildar rokningar til tað almenna (landið).
Rokning@gjaldstovan.fo hevur bert at síggja til verið eitt framstig frá at senda rokningar í fysiskum posti til Gjaldstovuna, tí tað er ikki eins lætt at loysa trupulleikar av rokningum, sum eru sendar til rokning@gjaldstovan.fo, sum fyri tær rokningar, ið eru sendar í fysiskum posti. Viðhvørt verða somu rokningar sendar fleiri ferðir o.s.fr.
Endamálið við niðurtøku av rokning@gjaldstovan.fo er lutvíst at skunda undir, at almennir stovnar viðvirka til, at teirra veitarar fylgja lógarkravinum um at senda talgildar rokningar, men eisini at Gjaldstovan skal hava betur tak á teim rokningum, sum ikki verða sendar talgilt – herundir at síggja skjótari, hvør ognari ið sendir talgildar rokningar partvíst.
Frá 1. januar 2018 skulu ognarar senda talgildar rokningar
Við lóg er ásett, at allir ognarar skulu senda talgildar rokningar til landið. Ein skiftistíð verður, áðrenn allir ognarnar hava gjørt neyðugar broytingar í egnari roknskaparskipan – um teir ikki nýta rokningaportalar sum alternativa loysn.
Tað er tó almenni stovnurin, sum í tí dagliga hevur samskiftið við ognara sín um rokningar. Almenni stovnurin skal boða ognara sínum frá, at hann skal hava talgildar rokningar, herundir upplýsa GLN nr. (EAN nr.) og aðrar neyðugar upplýsingar fyri ognaranum. Hugsað verður um: Bíleggingarnr, hvør ið hevur bílagt, umframt møguliga konteringsupplýsingar.
Kunning um talgilda fakturering
Roknskapardeildin á Gjaldstovuni kann veita kunning og ráðgeving um talgilda fakturering – bæði til almennar stovnar og til privat virkir, sum hava tørv á kunning.
Her er kunningarskriv og vegleiðing til lóg um talgildar rokningar.
Gjaldstovan | Kvíggjartún 1 | FO-160 Argir | Tel: +298 35 24 00 | Fax: +298 35 24 01 | gjaldstovan@gjaldstovan.fo | EAN 5797100000010 | V-tal 343269


text:
[This text is not available in English]
Týsdagin 25. apríl skipar Havnar Hornorkestur fyri flaggdagshaldi á Vaglinum í Havn. Skrúðgongan byrjar kl. 15, har Havnar Hornorkestur og skótarnir í Havn marsjera. Gingið verður úr Kommunuskúlagarðinum oman á Vaglið. Í ár verður tað Eydna Skaale, ið fer at halda flaggdagsrøðuna.
Hendan hátíðardag verður Merkið vundið á stong, og vit minnast, at Merkið tann 25. apríl 1940 varð viðurkent sum tjóðarmerki føroyinga. Siðvenjan við Flaggdagshaldið á Vaglinum hevur verið fastur táttur á hvørjum ári síðani 1947. Tað er sostatt 70 ár síðani at Flaggdagshaldið, í sínum núverandi formi, bleiv hildið fyrstu ferð.
Havnar Hornorkestur varð stovnað 13. februar 1903 og er tískil eitt av elstu tónleikafeløgum í Føroyum. Síðan 2003 hevur orkestrið dagliga húsast í Íshúsinum aftanfyri Reinsaríið og við síðuna av Perluni í Tórsgøtu í Tórshavn. Næsta stóra tiltakið, ið Havnar Hornorkestur luttekur í, verður fríggjadagin 12. mai, tá ið árliga Musikkstevnan verður hildin í skúlanum í Sørvági.
Vinaliga vegna, Havnar Hornorkestur


text:
Sambært løgtingslóg nr. 13 frá 21. mai 1954 um byggisamtykt og býarskipan, við seinni broytingum, verður við hesum gjørt kunnugt, at uppskot til serstaka byggisamtykt fyri økini B5 og B6 á Strondum, verður lagt fram til alment eftirlit á kommunuskrivstovuni.
Serstaka byggisamtyktin snýr seg í stuttum um, at nýggju útstykkingarnar á Fríðufløtum og við Hálstjørn, verða eyðmerktar sum sethúsaøkir.
Serstaka byggisamtyktin er til skjals á kommunuskrivstovuni á Strondum í tíðarskeiðnum frá 3. mai til 15. juni 2018 og á heimasíðuni hjá kommununi.
Møgulig mótmæli skulu verða bygdaráðnum í hendi í seinasta lagi 15. juni 2018.
Sjóvar kommuna
Niðanfyri kunnu serstøku byggisamtyktirnar lesast:
Serstøk byggisamtykt fyri B6-øki - nýggja útstykkingin á Fríðufløtum.


text:
Tólv nýggir ph.d.arar í 2012
Sambært skrásetingunum hjá Granskingarráðnum hava tólv føroyingar lokið ph.d. prógv í 2012.
Mánadagin 9. januar 2012 vardi Jógvan Hansen, jarðfrøðingur, ph.d. ritgerð sína við Durham University í Stóra Bretlandi. Ritgerðin ber heitið: “Petrogenetic Evolution, Geometries and Intrusive Styles of the Early Cenozoic Saucer-Shaped Sills of the Faroe Islands”. Les meira um verjuna her.
Mikudagin 7. mars 2012 vardi Jóan Petur Petersen ph.d. arbeiði sítt við DTU Informatics í Lyngby, Danmark. Heitið á ritgerðini er: "Mining of Ship Operation Data for Energy Conservation". Les meira um verjuna her.
Mánadagin 26. mars vardi Súsanna við Streym, cand.scient.san., ph.d. ritgerð sína við Aarhus Universitet. Ritgerðin kallast: "Vitamin D Status in the First 9 Months of Life." Les meira um verjuna her.
Mánadagin 30. apríl vardi Tórður Jóansson ph.d. ritgerð sína: "Brethren in the Faroes. An Evangelical movement, its remarkable growth and lasting impact in a remote island community " við Department of Theology and Religious Studies, University of Glasgow. Les meira um verjuna her.
Mikudagin 30. mai vardi Sára B. W. Bech ph.d. ritgerð sína við Det Sundhedsvidenskabelige Fakultet á Københavns Universitet. Heitið á ritgerðini er "Atypical Parkinsonism - Cerebrospinal fluid biomarkers and molecular genetic aspects". Les meira um verjuna her.
Mánadagin 4. juni vardi Katrin á Norði ph.d.ritgerð við sína Biologisk Institut, Syddansk Universitet. Ritgerðin ber heitið: “Anaerobic oxidation of methane in freshwater sediments” við Nordic Centre for Earth Evolution, Biologisk Institut, Syddansk Universitet. Les meira um verjuna her.
Fríggjadagin 15. juni vardi Eydna í Homrum ph.d. ritgerð sína "The Effects of Climate and Ocean Currents on Faroe Saithe". Ritgerðin viðger ávirkan av klima og havstreymum á føroyska upsastovnin. Verkætlanin er partur av verkætlanini ”Marine Climate and Ecosystem around the Faroes”, sum er fíggjað av donsku stjórnini. Granskingin er gjørd á Havstovuni, og Eydna var innskrivað til ph.d.-lestur á Fróðskaparsetrinum. Les meira um verjuna her.
Fríggjadagin 15. juni vardi Rúna í Baianstovu ph.d. ritgerð sína "Mångfald som demokratins utmaning. En studie av hur socialtjänsten som välfärdsbyråkrati och moralisk samhällsinstitution förstår och hanterar kulturell mångfald.” Hon hevur arbeitt á Institutionen för juridik, psykologi och socialt arbete við Örebro Universitet. Les meira um verjuna her.
31. august vardi Jóhannes Miðskarð, fólkaskúlalærari og cand. pæd., ph.d. ritgerð sína á Roskilde Universitet. Ritgerðin kallast "Action and Thinking - an investigation of how social workers influence school professionals regarding vulnerable children's issues". Les meira um verjuna her.
Týsdagin 30 oktober vardi Zvonimir Mrdalo ph.d. ritgerð sína í búskaparfrøði við University of Aberdeen. Ritgerðin ber heitið: "A comparison of the Economic Efficiency of the Petroleum Fiscal Systems under Uncertainty: a Monte Carlo Simulation Approach.” Les meira um verjuna her.
Mánadagin 10. desember vardi Kim Simonsen ph.d. ritgerð sína á Roskilde Universitet. Ritgerðin ber heitið: "Literature, Imagining and Memory in the Formation of a Nation. Travel Writing, Canonisation and the Formation of a National Self-Image in the Faroe Islands" Les meira um verjuna her.
Mánadagin 10. desember 2012 vardi Janus Vang ph.d. arbeiði sítt í Biomedical Science programminum - Molecular Biology and Biochemistry á University of Connecticut Health Center. Heitið á verkætlanini er: "Biophysical investigation of prolactin". Les meira um verjuna her.
Ph.d. lesandi, ph.d.arar og doktarar skrásettir í Heilagrunninum
Til ber at finna upplýsingar um allar ph.d. lesandi, ph.d.arar, doktarar og aðrar føroyskar granskarar, sum vit vita um, við at fara í Heilagrunnin. Her eru yvir 300 fólk skrásett í løtuni. Av hesum eru gott 50 skrásett sum ph.d. lesandi, góður helmingurin av teimum arbeiðir burturav ella fyri stóran part í Føroyum.
Saknast onkur ph.d.lesandi, ph.d.ari ella annar í Heilagrunninum ella í yvirlitinum omanfyri, frætta vit fegin á gransking@gransking.fo


text:
MFS skipaði fyri áhugaverdum fyrilestri við Tórunn Ellingsgaard og Beintu L. Jacobsen leygarkvøldið tann 28. januar í Áarstovu. Tórunn hevur m.a. arbeitt í SVF, MTV og seinast á TV2. Hon er útbúgvin journalist og hevur m.a. útgivið eina bók um Peter Brixtofte. Beinta hevur m.a. arbeitt í ÚF, og hevur skrivað fyri føroysku tíðindabløðini. Hon er útbúgvin journalist og lesir nú stjórnmálafrøði á Árhus Universitet.
Umleið 30 fólk høvdu leita sær til fyrilesturin, sum sæst á myndini, so var væl fylt upp í Aarstovu.
Tær báðar tosaðu um teirra arbeiðsroyndir innan føroyskar og danskar fjølmiðlar.
Víst var millum annað á, at man ikki far tíð at seta seg inn í tilfarið í Føroyum samanbori við Danmark, men at tað var lættari at fáa søgur ígjøgnum í Føroyum enn í Danmark.
Politikarar kundu gera ymiskt í Føroyum uttan at tað kemur í fjølmiðlarnar, fólk vilja verja politikarnar, tey vilja ikki siga hvat tey vita.
Tað vóru fleiri fólk í salinum, sum tóku orðið.


text:
Tað eru fínastu líkindi til góðan fótbólt í Gundadali og um stóran hálvan tíma bríkslar Alex Troleis dystin millum HB og TB/FCS/Royn í gongd.Liðini ið leika í dag eru hesi:TB: Marius Bentzen - Dánjal Godtfred, Rógvi Joensen (liðsk.), Búi Egilsson,
Og hann hevur svarað mær: "Náði mín er tær nóg mikið; tí at mátturin verður fullkomin í máttloysi." Nógv heldur vil eg tí fegin rósa mær av máttloysi mínum, fyri at máttur Krists má taka sær búgv hjá mær.
2. Kor 12,9
"Menniskjan vil heldur líða enn at viðganga, at hon hevur skeivt"
Søren Kierkegaard


text:
Barnagarðurin Mýrifípan á Tvøroyri søkir eftir starvsfólki at arbeiða í køkinum 10 tímar um vikuna, at byrja skjótast gjørligt.
Arbeiðsuppgávurnar eru at keypa inn, gera mat til børnini, vaska upp á middegi og gera millummála seinnapartin, 2 dagar um vikuna.
Stovnslýsing:
Barnagarðurin Mýrifípan fevnir um eina vøggustovu og tvær barnagarðsstovur. Tað eru 52 børn á stovnunum.
Vit bjóða eitt áhugavert og mennandi arbeiðspláss, har dentur verður lagdur á at skapa ein tryggan, mennandi og innihaldsríkan gerandisdag, við virðing og umsorgan fyri einstaka barninum.
Vit vænta av tær, at tú:
Løn:
Lønin er smb. Kommunala Arbeiðsgevarafelag og Føroya Arbeiðarafelag.
Meiri fæst at vita um starvið, við at venda sær til leiðaran, Kari Petersen, á tlf. 218737.
Umsókn, saman við revsiváttan og møguligum viðmælum, skulu sendast til:
Barnagarðin Mýrifípan
Att: Kari Petersen
Smærugøta 8
826 Trongisvágur
ella við telduposti til kari@tvoroyri.fo og skal vera okkum í hendi, í seinasta lagi fríggjadagin 15. septembur, 2017, kl.12.00.


text:
Granskingarráðið fingið fæið hjá Sjúkrakassagrunninum
Granskingarráðið fekk seinnapartin handað fæið hjá avtiknu sjúkrakassunum á hátíðarhaldi í Østrøm. Nevndarlimirnir í Sjúkrakassagrunninum og stjórin fyri Granskingarráðið undirskrivaðu avhendingarskjalið, sum gevur Granskingarráðnum ábyrgdina av at útluta tær 28 milliónirnar í grunninum eftir leiðreglum, sum Sjúkrakassagrunnurin hevur gjørt.
Tá sjúkrakassarnir kring landið vórðu niðurlagdir, gjørdi løgtingið av, at fæið, ið var eftir í grunnunum, skuldi brúkast til at stuðla átøkum og verkætlanum, sum kunnu menna heilsuøkið í Føroyum, men sum ikki eru ein partur av rakstrinum av heilsuverkinum annars.
Sjúkrakassagrunnur Føroya varð settur á stovn við tí eina endamáli at gera leiðreglur fyri, hvussu fæið hjá sjúkrakassunum skuldi brúkast. Leiðreglurnar skuldu vera lidnar innan 1. apríl 2014, og tá skuldi alt fæið verða útgoldið til Granskingargrunnin, sum síðani skuldi hava ábyrgdina av at umsita tað.
Nevndin í Sjúkrakassagrunninum varð mannað við umboðum fyri Meginfelag teirra brekaðu í Føroyum, Heilsumálaráðið, Landsfelag Pensjónista, Meginfelag Sjúkrakassa Føroya, fakfeløgini á almenna og privata arbeiðsmarknaðinum og Sjúklingaráðið.
Trý høvuðsøkir
Nevndin hevur gjørt av, at fæið hjá sjúkrakassunum skal lutast út til trý høvuðsøkir.
Fyrsta høvuðsøkið er stuðul til upplýsandi og mennandi tiltøk umframt kanningarverkætlanir, sum kunnu menna heilsuøkið. Hetta økið fær 4 milliónir kr.
Annað høvuðsøkið er stuðul til gransking og menning á fimm raðfestum heilsuøkjum. Økini eru heilsa sum sosialt fyribrigdi, heilsa sum medisinskt fyribrigdi, hjartasjúkur, krabbamein og sálarfrøðilig heilsa. Hetta høvuðsøkið fær tilsamans 11,8 milliónir kr.
Triðja høvuðsøkið er stuðul til at menna gransking á ella í samstarvi millum Fróðskaparsetrið og Sjúkrahúsverkið og møguliga aðrar viðkomandi føroyskar stovnar á trimum raðfestum heilsuøkjum. Økini eru ígongdsetan av einari ella fleiri masterútbúgvingum á Fróðskaparsetrinum í heilsuvísindum og sosialum arbeiði, stuðul til eina ella fleiri ph.d. verkætlanir í heilsuvísindum, fólkaheilsu ella sosialari heilsu og stuðul til virksemi hjá leiðandi vísindastarvsfólkum í heilsuvísindum, fólkaheilsu ella sosialari heilsu. Til hetta høvuðsøkið eru 7 milliónir kr. tøkar.
Nevndin fyri Sjúkrakassagrunnin leggur stóran dent á, at atlit skal takast til øll økir í landinum, tá stuðul verður játtaður.
Les um tey trý høvuðsøkini til at menna heilsuøkið í Føroyum
Lýsandi varði
Á samkomuni í Østrøm segði Jákup N. Olsen, nevndarformaður í Sjúkrakassagrunni Føroya, at nevndin hevur tosað við 18 persónar og myndugleikar, ið marka til granskingar- og heilsuøkið, í sambandi við arbeiðið at gera leiðreglur fyri, hvussu fæið í Sjúkrakassagrunninum skal brúkast. Eisini hevur nevndin brúkt upplýsingar í ársfrágreiðingunum hjá Landslæknanum um, hvørjar sjúkur flestu føroyingar verða raktir av og doyggja av, sum grundarlag fyri leiðreglunum. Og nevndin hevur somuleiðis tikið støði í almenna granskingarpolitikki Føroya frá Vísindaráðnum undir heitinum “Vitan og Vøkstur”.
Les røðuna hjá Jákup N. Olsen
Karstin Hansen, landsstýrismaður í heilsumálum, fegnaðist um loysnina, ið nevndin í Sjúkrakassagrunninum var komin til.
- Við hesum leiðreglum hava tit lagt fundamentið fyri einum lýsandi varða, sum altíð fer at glógva yvir gomlu sjúkrakassunum. Fyri meg hevur tað verið týðandi, at arvurin eftir sjúkrakassunum fekk ta virðiligu viðferð, sum hann hevur uppiborið, og tí endamálinum hava tit rokkið til fulnar, segði hann.
Sjáldsamur møguleiki
Annika Sølvará, stjóri í Granskingargrunninum, takkaði nevndini fyri Sjúkrakassagrunnin fyri gott samstarv og segði, at Granskingarráðið fer undir nýggju uppgávuna við størstu virðing fyri teimum, sum hava goldið fæið, og við áliti á, at góða samstarvið heldur fram við umboðini í nýggju faknevndini, sum skal vegleiða og gera tilmæli um, hvussu peningurin skal brúkast.
- Hetta er ein spennandi dagur fyri føroyska heilsuøkið. Vit hava nú ein sjáldsaman møguleika at stimbra heilsuøkið breitt við munandi upphædd eftir føroyskum mátistokki við fænum úr Sjúkrakassagrunni Føroya, sum limirnir í sjúkrakassunum hava goldið, segði Annika Sølvará millum annað.
Les røðuna hjá Anniku Sølvará
Granskingarráðið hevur drúgvar royndir við samstarvi um granskingarstuðul, men hetta er fyrstu ferð, at ráðið skal fyrisita eina stóra serjáttan til eitt ávíst øki. Serjáttanin kemur afturat tí stuðli, sum Granskingarráðið longu veitir til heilsugransking og fer ikki at skerja stuðulsmøguleikarnar úr Granskingargrunninum til heilsuøkið.
Granskingarráðið fer í næstum at bjóða fólki at søkja stuðul á økjunum, sum eru skilmarkað í leiðreglunum. Fyri høvuðsøki 1 verður heilt skjótt gjørligt at søkja um stuðul. Fyri høvuðsøki 2 verður umsóknarfreistin 1. september, og játtanir verða almannakunngjørdar 19. desember, sum er dagurin, tá fyrsti sjúkrakassin í Føroyum varð settur á stovn. Fyri høvuðsøki 3 fer Granskingarráðið at kalla umboð fyri Fróðskaparsetrið, Sjúkrahúsverkið og aðrar viðkomandi stovnar inn til fundar um, hvussu stuðulsveitingin skal leggjast til rættis.


text:
Sjóneykan varð sett á samstarv og úrslit
Hósdagin 16. september var ráðstevnan Gransking í Føroyum 2017 hildin í Norðurlandahúsinum. Umleið 130 fólk luttóku á ráðstevnuni, sum Fróðskaparfelagið skipaði fyri. Tey flestu vóru granskarar og onnur starvsfólk úr granskingarumhvørvinum. Fólk úr ymsum aðalráðum og vinnuni vóru eisini við, umframt onkrir politikarar, sum vóru við part av degnum. Fleiri fólk úr italska vinafelagnum hjá Fróðskaparfelagnum, Accademia del Frignano, vóru eisini við.
Tað vóru 2 høvuðsfyrilestrar við gestum úr Norra og Danmark, 2 framløgur frá italienarum og 17 framløgur frá granskarum úr Føroyum. Hetta var um gransking á fleiri ymsum økjum, men serliga náttúruvisindaliga økið var væl umboðað.
Tað var eisini ein framsýning av postarum við stuttum lýsingum av aktuellum verkætlanum.
Fólk vóru samd um, at talan var um sera áhugaverda og væleydnaða ráðstevnu, har sjóneykan í stóran mun varð sett á samstarv og úrslit. Tað kom týðuliga fram, hvussu granskarar á ymsum stovnum og úr ymsum fakøkjum í samstarvi við fólk í Føroyum og aðrastaðni arbeiða við at granska og finna loysnir til aktuellar avbjóðingar.
Tað var týðuligt, at føroysku granskararnir standa einki aftanfyri sínar útlendsku starvsfelagar, og at vit hava eitt nýtt ættarlið av fólki, sum er væl brynjað at halda á við gransking, bæði á kendum og nýggjum økjum.
Fleiri av luttakarunum høvdu á orðið aftaná, at hetta átti at verið eitt afturvendandi tiltak, tí tað var sera gott at fáa innlit í, hvat aðrir granskarar gera, og møguleika at netverka tvørturum stovns- og fakmørk.
Verður hetta tiltakið aftur, so viðmæla vit í Granskingarráðnum politikarum og starvsfólki í almennu fyrisitingini at luttaka, tí hetta er eitt fínt høvi síggja og hoyra, hvat rørir seg í granskingarumhvørvinum.
Á Facebook síðu Granskingarráðsins eru myndir av postarum, sum vóru sýndir fram. Sí her


text:
Leys størv
Hjánámið er sett saman av 60 ECTS úr fyrra parti av BA-náminum og 30 ECTS av lestrarevnum á MA-stigi, um høvuðsgreinin er hugvísindalig. Um høvuðsgreinin ikki er hugvísindalig, má studenturin harumframt taka Vísindaástøði (10 ECTS).
Til ber eftir avtalu at fáa øðrvísi samanseting av hjánámi, um námið er partur av útbúgving á øðrum universiteti, sum krevur hetta.
Føroyamálsdeildin velur, hvørjum norðurlandamálum undirvíst verður í frá ferð til ferð.
Upptøkukrav
Til at verða upptikin á BA og hjánám í føroyskum krevst bókligt (t.e. gymnasialt) miðnámsprógv við góðum próvtali í føroyskum. Harumframt krevst B í enskum.
Umsøkjarar, ið søkja á øðrum grundarlagi, mugu prógva, at teir lúka samsvarandi krøv. Tað er ein fyrimunur at hava eitt annað fremmandamál annaðhvørt sum byrjanarmál á A-stigi ella sum framhaldsmál á B-stigi, umframt søgu á B-stigi.
Soleiðis søkir tú
Søkt verður á umsóknarblaðnum til kvotu 1, har tú í raðfestingarlistanum skrivar "føroyskt - hjánám".


text:
Roykir tú dagliga?
Ein markant minking millum tey ungu
(15-24 ár).
Bólkurin 50-59 ár hevur tað størstu
økingina í tubbaksnýtsluni.
Tólvta árið
á rað hevur Fólkaheilsuráðið biðið Gallup spyrja tilvildarliga vald fólk um sínar
vanar við atliti at royking, rørslu og kosti. Tilsamans 549 fólk 15 ár og eldri
hava ónavngivin svarað.
Í 2013 er
roykingin fyri tey vaksnu, ið roykja hvønn dag farin frá 25 prosentum í fjør upp
í 27%. Hetta er ein vøkstur, sum kom eitt sindur óvæntað á okkum, tá nógv átøk
hava verið gjørd, fyri at minka um roykingina. Vit eru sostatt á sama stigi aftur
sum í 2005. Tað sæst ikki serligur munur á tølunum fyri kvinnur og menn.
Í 2007 vístu
kanningar, at royking hevði verið í stórari minking, har vit frá 2002 til 2007
høvdu eina minking uppá 13%, frá 37 prosentum niður í 24 prosent, eftir hetta kom
steðgur í við teirri positivu gongdini. Síðani 2007 til dagin í dag, hava
sveiggini verið millum 24% og 29%.
Hyggja vit
at broytingini frá 2012 til 2013, so vísir tað seg, at bólkurin frá 50-59 ár
hevur tað størstu økingina við heilum 7%, har flestir roykjarar eru við 34
prosentum, í fjør vóru tað 27%, sum royktu hvønn dag í hesum aldursbólki.
Hyggja vit
uppá aldursbólkarnar, eru tað 14% av teimum heilt ungu ímillum 15 og 24 ár, ið
roykja hvønn dag. Millum hesi sæst ein minking síðani 2012, tá 21% av teimum
heilt ungu royktu. Hetta má sigast at vera ein markant minking við 7 prosentum.
Tað verður eisini nógv gjørt, fyri at náa ungdómin. Nevnast kunnu “Ársins
roykfríi Skúli” og “2000-árgangurin roykfríur”. Hetta eru átøk, sum eru í gongd
í løtuni.


text:
Nettala
Nettala er ein hýst telefonloysn, ið gevur fyritøkuni møguleika at avgreiða allar telefonsamrøður gjøgnum netið. Nettala er ein fleksibul loysn, sum kann sameinast við borðtelefonir, tráðleysar telefonir, softphones og GSM. Nettala hevur eisini hópin av hentleikum, sum til dømis stórar møguleikar innan boðklivatænastur, kallsøgu, samring og øðrum.
Hvørjar fyrimunir gevur Nettala?
Nettala er ein framtíðartryggjað loysn, har tað er ein lágur byrjanarkostnaður og síðani eitt fast mánaðargjald. Eftirfylgjandi kann skipanin tillagast tørvinum hjá virkinum, alt eftir um virkið økir ella minkar virksemi. Tí verður ikki neyðugt við nýíløgu ella vandi fyri at gera óneyðuga íløgu.
Trygg tænastuveiting?
Nettala er ein trygg skipan, við høgari talugóðsku. Føroya Tele tryggjar góðskuna á talu við at avseta ein part av breiðbandinum at verða til talu. Hetta tryggjar, at tala altíð hevur hægstu raðfesting á netinum.
Hvønn er Nettala egnað til?
Nettala er vælegnað til flest allar fyritøkur, tí skipanin kann vaksast og minkast eftir tørvi. Nettaluloysnir, sum koyra í dag, eru t.d. fyritøkur, sum eru landafrøðiliga spjaddar, millum reiðarí og skip, ella har fyritøkan hevur fleiri høvðusnummur og eina móttøku at taka øll køll.


text:
Lat okkum ikki vera seinasti skansin, har ósaklig uppsøgn er loyvd
Starvsmannafelagið stuðlar fakfeløgunum á privata arbeiðsmarknaðinum, sum m.a. krevja, at starvsfólk á privata arbeiðsmarknaðinum skulu vera vard móti ósakligum uppsagnum.
Tað er ótrúligt at ímynda sær, at tað, í 2018, veruliga er neyðugt hjá fakfeløgunum á privata arbeiðsmarknaðinum í sáttmálasamráðingunum at skulu stríðast við áseting, sum verjir starvsfólkini móti ósakligari uppsøgn.
Eitt av sáttmálakrøvunum hjá arbeiðarafeløgunum er, at ásett verður í sáttmála, at arbeiðsgevarar ikki mugu siga starvsfólk úr starvi, um uppsøgnin er órímiligt ella ósaklig. Júst, so sum kravið er á almenna arbeiðsmarknaðinum, og sum kravið er á arbeiðsmarknaðinum generelt í okkara nærmastu grannalondum.
Men í Føroyum er hettar ein so stórur gloypibiti hjá arbeiðgevarunum, at teir tykjast vera til reiðar at leggja alt landið lamið fyri hesa søk. Sum aðrastaðni leingi hevur verið ein heilt natúrligur rættur.
Á almenna arbeiðsmarknaðinum í Føroyum eru starvsfólk – gjøgnum fyrisitingarrættin – vard móti ósakligari uppsøgn.
Tað sama er galdandi fyri starvsfólk í okkara grannalondum generelt. Í Danmark hevur verja móti ósakligari uppsøgn verið staðfest í høvuðssáttmálunum í fleiri áratíggjur, og tey, sum koma undir funktionerlógina, hava somu verju.
Í Svøríki og í Noregi eru allir lønakarar við lóg tryggjaðir móti ósakligari uppsøgn, bæði privat og alment sett.
Vera starvsfólk uppsøgd uttan sakliga grund, verða arbeiðsgevararnir kravdir eftir viðurlagi. Tað kostar at taka lívsgrundarlagið frá starvsfólki, um eingin haldgóð grund er fyri hesum.
Ósakliga – hvat merkir so tað?
Fyri at skera tað út í papp, so kann ein arbeiðsgevari á privata arbeiðsmarknaðinum í Føroyum í prinsippinum gott loyva sær at siga fólk úr starvi, tí viðkomandi er reyðhærdur, er lítil á vøkstri, er í skjúrtu, arbeiðsgevarin ikki dámar – ella er skallutur sum eg!
So leingi uppsøgnin ikki ger seg beinleiðis inn á javnstøðulógina ella aðra ítøkiliga lóggávu, so hevur arbeiðsgevarin fríar ræsur. Og tað er rættuliga frítt.
Er hetta rímuligt?
Skal tað veruliga ikki meira til fyri at siga fólk úr starvið? Skal tað vera so lætt?
Hvussu Føroya Arbeiðsgevarafelag kann forsvara, at tað í einum framkomnum samfelag sum okkara skal vera loyvt at siga starvsfólki upp uttan sakliga grund, er óskiljandi.
Her er jú á ongan hátt talan um at skerja rættin hjá fyritøkum at siga upp vegna sparingar, ringar tíðir, umleggingar, arbeiðstrot o.s.fr. Tað verður framhaldandi sakligt, hóast privati arbeiðsmarknaðurin í Føroyum fær somu reglur sum onnur. Tað er tilvildini og tí órímiliga, sum løntakarin skal vera vardur ímóti, og fyritøkur fara framhandandi at kunna umstilla seg, sum fyrr.
Í grannalondunum hevur leiðslurætturin í mong ár virkað við fyriliti fyri, at starvsfólk ikki mugu sigast upp ósakliga. Og mær vitandi hevur hettar ikki verið nakað bakkast fyri norðurlendska vinnulívið. Nei, tað snýr seg bert um at tryggja løntakarunum somu virðiligu rættindi. Somu trygd fyri, at tilvildin ikki sleppur at ráða í setanarmálum.
Mín vón er, at partarnir á privata arbeiðsmarknaðinum í hesum døgum semjast um, at vit eisini í Føroyum vilja tryggja løntakarunum virðilig rættindi.
Aloftast eri eg ímóti at vit lóggeva um arbeiðsmarknaðarmál á tingi. Men fæst eingin loysn í frælsum samráðingum, so haldi eg, at vit eiga at gera sum í Noregi og Svøríki, har verjan fyri ósakligari uppsøgn er staðfest við lóg. Ongantíð ov skjótt.
Starvsmannafelagið vil við hesum vísa sín fulla stuðul til fakfeløgini, sum í løtuni sita til sáttmálasamráðingar og stríðast fyri rættindum, sum áttu at vera sjálvsøgd.
Vit fylgja gongdini!
Súni Selfoss, formaður
Starvsmannafelagið
Meiningar og hugleiðingar ið verða bornar fram í hesum lesarabrævið, umboða ikki meiningar, áskoðanir ella sjónarmið hjá leiðsluni í R7 Kringvarp.
Mest lisið í farnu viku
Rák (6) - Mannarættindi verða brotin í Føroyum og í Danmark, tá tað snýr seg um sálarligan harðskap
Video - Vardø er ein óhugnaligur býur
Dreingirnir úr Gøtu sleppa at halda fram í skúlanum við Løkin
Útflutningurin av makreli og sild er nógv minkaður
Aling á landi verður ein avbjóðing fyri føroyska alivinnu
Nýggjur kupil verður reistur á Sornfelli
Skógarmotta funnin á seyði í Føroyum
Bilsølustevna í SALT á Drelnesi
Rák (6) - Urtagott
Løtan er ikki røtt
Gjørd av byggiblokkum
Doyði av e-sigarettini
Hetta kann ikki góðtakast
Hugnaløtan (21) - Gestur: Lasse Klein
Forða fyri at manningarnar koma at bera kostnaðin
Opið hús á Kambsdali í sambandi við at FabLab verður alment tikið í nýtslu
Konsert við Siloakórinum
Reyðmaðkurin hvørvur úr troyttari jørð
So ymisk og tó
Hamas: 50 av teimum sum mánadagin lótu lív í Gaza, vóru okkara limir
Nær var tað?
Leivur Frederiksen tippar
Mikkel skal føða
Naddoddur, eitt virkið bátafelag
Samband
Postboks 226
FO-600 Saltangará


text:
Fríggjadagin 11. apríl kl. 16 til 18 letur ein framsýning við verkum hjá Bárður Jákupsson upp í Galerie Focus í Lambagerði 1 í Havn.
Thursday, April 10, 2014
Tíðindaskriv: Bárður Jákupsson í Galerie Focus.
Fríggjadagin 11. apríl kl. 16 til 18 letur ein framsýning við verkum hjá Bárður Jákupsson upp í Galerie Focus í Lambagerði 1 í Havn.
Bárður Jákupsson var tann fyrsti sum sýndi fram í Galerie Focus, tað var í juli 2002 og er hetta hansara 5. framsýning í gallarínum.
Hóskandi er at markera 70 ára føðingardag hansara við nýggjastu myndum. Á framsýningini eru 16 málningar og 10 akvarellir í rammu. Myndevnið er føroyska náttúran, málað við breiðum panslastrokum og palettin er ljós og litsterk. Farast kann inn á heimasíðuna www.galeriefocus.com, og síggja myndirnar sum eru á framsýningini.
Framsýningin er opin til 24. apríl, týsdag til fríggjadag kl. 15 til 18 og leygardag kl. 16 til 18, eisini er opið eftir avtalu.
Posted by Listin at 8:59 AM


text:
Fyrstu útboðini í Horizon 2020 eru kunngjørd
Mikudagin 11. desember fór nýggja granskingar- og nýskapanarskráin Horizon 2020 hjá ES av bakkastokki við kunngerðini av eini røð av útboðum. Tey spenna víða, frá stuðli til grundgransking, nyttugransking og til nýskapan. Serlig útboð eru fyri smáar og miðalstórar fyritøkur.
Fíggjarkarmurin í Horizon 2020
Nýggja skráin virkar frá 2014 til 2020 og samlaði fíggjarkarmurin væntast at nærkast 592 milliardum krónum. Hetta er ein vøkstur uppá næstan 30 prosent í tøkum miðlum í mun til 7. rammuskánna ella FP7, sum undanfarna skráin kallaðist. Horizon 2020 fevnir um framt um tey økini, sum FP7 fevndi um, eisini um munandi fleiri møguleikar at fáa stuðul til nýskapan.
Ein hurð til øll útboðini
Útboðini til verkætlanaruppskot eru almannakunngjørd á almenna portalinum hjá Evropa kommisiónini til umsøkjarar og luttakarar. Portalurin kallast Participants’ Portal. Hetta er nú einasta hurðin fyri allar luttakarar í Horizon 2020, í undanfarnum skráunum FP7 og CIP og øðrum fíggingarkeldum til dømis COSME, sum fleiri av ES-limalondunum samstarva um.
Portalurin skal vegleiða nýggjum og meira royndum umsøkjarum í at finna viðkomandi møguleikar. Mælt verður til at leita eftir útboðum innan títt øki við at brúka lyklaorð og filtur á portalinum: Participent Portal
NCP-umboðini vegleiða
Føroysku NCP-umboðini hava serliga til uppgávu at kunna seg við hvørjir møguleikar eru í Horizon 2020 fyri føroyskar granskingarstovnar og fyritøkur. Tey venda sær síðani beinleiðis til umboð, sum tey meta kunnu hava áhugað í at luttaka. Eisini svara tey spurningum frá fólki, sum sjálvi venda sær til teirra.
Yvirlitið við NCP-umboðum og kunning um, hvørji øki tey hava ábyrgd av, finst her. Ynskir tú kunning innan eitt ávíst ella fleiri av hesum økjunum, ert tú vælkomin at venda tær beinleiðis til eitt av hesum umboðunum.
Kunningarfundur í januar
Granskingarráðið fer í januar at skipa fyri almennum kunningarfundi um møguleikarnar í Horizon 2020. Her fara NCP-umboðini at kunna um almennu treytirnar og møguleikarnar, og at taka fram nøkur av teimum økjum, sum kunnu hava serligan áhuga fyri Føroyar. Fundurin er ætlaður fólki bæði á granskingarstovnum og fyritøkum.
Hevur tú ítøkiligar spurningar um møguleikar í Horizon 2020 ella um skipanina yvirhøvur, ber til at venda tær til Mariu Húsgarð, NCP-samskipara, á maria@gransking.fo og telefon 567802.


text:
Barnakór Glyvra kirkju hevur konsert í kirkjuni 18. apríl, kl. 19.
Øll eru vælkomin. Eftir konsertina verður ein drekkamuður at fáa.
17.04.2007
Barnakór Glyvra kirkju
Barnakór Glyvra kirkju hevur konsert í kirkjuni 18. apríl, kl. 19.
- Vikublaðið: Nýggj frisørsalong í Lamba
- ÚF: Bert Klaksvík og Gøta ikki við í fótbóltshøllini í Skálabotni
- NSÍ og Skála fáa Áskoðarapláss
- Fish Fair Kappingin 2007 hjá NSÍ
- Vikublaðið: Trúboðanarstevnan í Runavík verður sett
- ÚF: Landið tekur ræðisrættin á eldraøkinum frá kommunum
- Portalurin: – Eg kallaði bátin upp eftir pápa mínum
- Langur Leygardagur
- Framløga av (granskingar) skjølum.
- Grindapartarnir verða býttir út leygarmorgunin
- Grindapartar til borgarar í bygdunum Skála, Skálafjørður, Funningsfjørður og Elduvík.
- Vikublaðið: Kommunalar útstykkingar
- Vikublaðið: Væleydnað Ung í Føroyum Eystur
- Ung list í Býðráðssalinum
- ÚF: Samgongan ósamd um, hvør skal fáa Skálafjarðartunnilin
- Portalurin: Faðir og synir veksa um skipaflotan
- ÚF: Samgongan vil hava privat felag at gera Skálafjarðartunnilin
- Ung í Føroyum
- NSÍ hátíðarheldur 50 ára stovningardag
- Vinnuvitan: Góð venjing gevur arbeiðshug


text:
Myndir av børnum og vaksnum í Snjallabjallu, tiknar í septembur 2015 - enjoy! ;)
So fór vika 40 aftur um - vit gjørt nógvar túrar út av húsinum, samstundis sum vit hava rokast í fimleikarhøllini tá hvøið hevur verið til tað - ein aktiv vika :D
Í viku 39 hava vit gjørt mega nógv stuttligt. Vit hava flett, verið á café, spælt bingo, spælt NÓGV úti, og aaalt møguligt annað :D
Í viku 38 hava vit gjørt mangt og hvat, og sjálvandi hevur fototólið eisini verið við ;D
Vika 37 - 1.d hugnar sær í Badmintonhøllini
Gott blandað frá viku 36 í Snjallabjallu


text:
So er hann aftur í Havn við sól og tjógvi, Levi Joensen, kjøtkennarin úr Klaksvík undir søluskýlinum í Vágsbotni. Tað er fríggjadagur hin trettandi apríl og hann hongur eitt ærtjógv úr Villingadali á vektkrókin. Tekur muddin fram og freistar meg við eini smakkroynd.
Nýklipur hjá Marini, kann eg ikki annað enn kenna angan av góðari glarfitismarmorering og smakkin av búnum myrkum eksotiskum kjøti úr norðasta haga í landinum. - Hetta er ikki úr mínum haga, skundar hann sær at siga, fyri at blíðka Esmar Sørensen, bónda, sum eisini átti tjógvið, eg keypti á sama stað í fjør. Hetta er frá Esmari, sigur Levi.
Og so er lærusetningurin við kennarapultin gott og minni gott kjøt. Hann peikar mær á fylluna, sum eigur at vera í góða tjónum, samanborið við minni góða tjógvið, har eingin fylla tykist vera innan undir upp móti hondtakinum, sum havnarmenn siga. Giti tað er músabitin, sum Robert Joensen sigur í Seyðabókini. Eitt lítið poetiskt navn, men er tað, sum mýsnar fyrst løgdu eftir, altso tað feitasta og besta. Umframt músabitan nevnir Robert Joensen eisini keisaraeygað, konubitan og pávaeygað, sum eru í skerpitjógvi um smørsinuna, sum er knæskelin á seyði.
So verður vigað og borgað. Aftur í ár eru báðir partar nøgdir. Ein góður biti á rugbreyðið, sum skal verða frá Bakaranum á Skála og ongum øðrum og tað óskorðið, við góðum smøri undir og grovum salti á. So er fyrsti góði várdagur bjargaður, hóast hann enn eitir fríggjadagur hin trettandi.


text: Hósdagin, 11. februar, hevði dansibólkurin 'Frie fraspark' dansiverksmiðju á skúlanum. Tiltakið var fyri 6. - 9. flokk. Verksmiðjan byrjaði við, at næmingar í 6. og 7. flokki og síðani næmingar úr 8. og 9. flokki lærdu eina dansiseriu, sum partvíst var sovorðið, sum undirvísararnir lærdu teir og partvíst sovorðið, sum næmingarnir sjálvir funnu uppá. Teir settu so alt saman til seriur, sum vórðu framførdar fyri øllum skúlanum. Umframt hetta høvdu teir báðir norsku dansararnir eisini eina framførslu.


text:
Jórun á Gravarbø manglar á myndini
Hetta er fyrstu ferð, at skipað verður fyri FM fyri handverkslærlingar í Føroyum, og eru bæði lærlingar og meistarar spentir uppá uppgávuna.
”Jú, sjálvsagt er tað ein heiður hjá fyritøkuni, at ein av okkara lærlingum er útvaldur at kappast um Føroyameistaraheiti” sigur Kjartan Hansen, stjóri á Kanjon
”Hetta er nakað heilt serligt. Vit hava fyrireika okkum væl og vant til FM. Nú skal kappingin bara byrja” sigur Tóra Knudsen, sum er í læru á Salong Bylgjan á Argjum.
Hesi skulu kappast um FM í ávíkavis timbur, rørsmíð og hárfríðkan:
Annfinnur Allanson Hjaltalin, Demich
Kári Hvidtfeldt Rasmussen, Blikksmiðjan
Palli Haraldsen, Renovent
Sunniva Sólarris, Eysturlon
Marni Reinert Jacobsen, TN Bygging
Hjalmar Debes Joensen, Byggivirkið KBH
Ásmundur Poulsen, Kanjon
Tóra Knudsen, Salong Bylgjan,
Sarah Jensen, Karinsa
Rebekka Ósá Petersen, KÖTLUM
Jórun á Gravarbø, Evoke


text:
Er Strandferðslan ment at røkja sína skyldu?
Hesar vikur, farnar eru, og tær komandi, kunnu vera prógv um, at Strandferðslan megnar bert so dánt at sløkkja eldar.
Strandferðslan, hugsi eg, átti at verið kveikjarin at ment samferðsluna kring alt landið. Men við atliti at skiftandi ferjum, broyttum farmatúrum, og at vit enn ikki kunnu nýta gjaldskort, kann bert staðfestast, at SSL er ein tungur vognur at draga ella skumpa.
Leingi hava vit bíðað eftir dagfestingini, nær nýggja ferjan skal tryggja okkum trygga og dagførda samferðslu um Nólsoyarfjørð.
Heilt nógvir fundir hava verið við landstýrisfólk, embætisfólk, Strandferðslu-stjóra, skipasmiðju og onnur, ið onkunsvegna hava samband við verkætlanina. Verkætlanina, ið er ein av avgerandi faktorunum, at fleiri búseta seg í Nólsoy.
Men hesar dagar, fokus bert er á Teistan, frykti eg fyri, at SSL hevur ikki orku at hugsavna seg um at byggja nýggja ferju. Eg hevði annars eina vón, at luturin hjá SSL var avgreiddur, í tann mun, at verkætlanin lá úti til ymsar veitarar at geva tilboð. Nú tøgnin valdar, ivist eg.
Er tað tó so, at verkætlanin gongur sína gongd, gleðist eg. Tó havi eg ofta borið fram, at tað hevur alstóran týdning at kunna brúkaran um gongdina!
Men! Nú er serlig støða, akutt støða, ið krevur eina serliga ferðaætlan. Eina ferðaætlan, ið í ávísan mun tryggjar nólsoyingum farm og bil-flutning, tó at farleiðin um Skopunarfjørð verður darvað.
Eg hugsi mær at tað ber til at taka upp aftur farmatúr kl 9:30 úr Havn og allíkavæl sigla av Gomlu rætt kl 11:15. Hetta sigi eg, tí tað hevur borið til!
Harafturat eigur at bera til at leggja ein túr fríggjakvøld - um nátturðatíð - og ein túr seinnapart sunnudag. Tá hevði verið møguleiki at ferðast vikuskiftið í Nólsoy.
Hesar túrar kundi Silja Star siglt um Skopunarfjørð, tó við teirri treyt, at bussur sjálvsagt var báðu megin.
Skipa tit eina ferðaætlan, galdandi fyri Nólsoy og Sandoy, har Ternan og Silja Star samstarva, so er eingin orsøk at órógva norðanfyri ella vestanfyri.
Góðu tit á Strandferðsluni! Lat okkum síggja í verki, at tit eru ment at røkja tykkara skyldu: Trygga og góða samferðslu - EISINI TIL NÓLSOYAR!
Vinaliga
Jákup av Skarði


text:
§1 Navn
Navn felagsins er Erbylgjufelagið.
§2 Endamál
Endamál felagsins er – at upplýsa um neiligu lívføðiligu ávirkanina, ið mikrobylgjugeisling frá t.d. fartelefonmastrum, sjónvarpssendarum, fartelefonum, tráðleysum interneti og aðrari tráðleysari tøkni hevur á fólk, djór og vøkstur.
At virka fyri:
· at minka loyvdu hámarksvirði av mikrobylgjugeisling, so hesi fylgja strangastu krøvum í heiminum í dag – sí Bioinitivtive tilmælið, og at myndugleikarnir í Føroyum seta prinsippið um fyrivarni í verk á hesum øki.
· at minka um og avmarka geisling av borgarunum í Føroyum, sum t.d. inniber, at telefyritøkur skulu vera saman um sendarar og mastrar, ístaðin fyri at hava hvør síni paralell net.
· at frástøða av mastrum og sendarum uppá 500 metrar frá bústaðarøkjum, skúlum og barnagørðum skal haldast. At geislastyrkin sum minsta krav skal fylgja Bioinitiative-tilmælinum.
· at fastnets internet skal hava framíhjárætt mótvegis tráðleysum interneti (WiFi).
§3 Limir
Øll, sum er 15 ár og eldri kunnu gerast limir, og limirnir kunnu vera ávíkavist virknir ella óvirknir.
§4 Limagjald
Limagjald verður ásett á aðalfundi og verður at gjalda við byrjanini av skúlaárinum.
§ 5 Nevndin & nevndarfundir
At skipa fyri viðurskiftum felagsins sita í nevndini 3 fólk vald av aðalfundi. Nevndin skipar seg við formanni/kvinnu, skrivara og kassameistara og einum tiltakslimi. Nevndin hevur fund 6. hvørja viku ella tá nevndin heldur tørv verða á tí. Nevndin skal føra fundarbók og bók yvir ognir felagsins. Nevndin krevur inn allar inntøkur og eigur heimild at gjalda allar neyðugar útreiðslur. Nevndin skal verða fullmannað, skal hon vera viðtøkufør. Skrivarin boðar til nevndarfund.
§ 7 Aðalfundur
Aðalfundur er hægsti myndugleiki øllum felagsins viðurskiftum viðvíkjandi. Regluligur aðalfundur eigur at vera hildin í mars mánaði og skal vera lýstur í fjølmiðlunum og við skriftligari fráboðan, t.d. telduposti, 10 dagar frammanundan. Tá ið lógliga er boðað til aðalfundar, er hesin viðtøkuførur. Vanligur meiriluti er nóg mikið at avgerða øll mál. Atkvøðurætt hava allir virknir og óvirknir limir, ið eru fyltir 15 ár, við einari atkvøðu. Eingin limur kann greiða atkvøðu uttan sjálvur at koma á fund.
Føst fundarevni á aðalfundi eru – virki felagsins í farna ári, grannskoðaður roknskapur fyri alt virki felagsins framlagdur av kassameistaranum til góðkenningar, innkomin uppskot og nevndarval. Nevndin verður vald á aðalfundi. Valbæri hava allir limir, sum eru fyltir 15 ár. Nevndarlimir og grannskoðarar, sum fara frá eftir lógini, kunnu veljast aftur. Samstundis við nevndarval skulu veljast ein grannskoðari.
§ 8 Uppskot til aðalfundin
Uppskot, sum limir ynskja at koma til viðgerðar, mugu verða nevndini í hendi í minsta lagi 4 dagar áðrenn aðalfundin.
§ 9 Eykaaðalfundur
Eykaaðalfundur kann verða hildin, um nevndin heldur tørv vera á tí ella tá ið í minsta lagi 50% av teimum limum, ið hava atkvøðurætt, krevja tað. Eitt slíkt krav má verða grundað og sendast nevndini skrivliga.
§ 11 Lógarbroytingar & avtøka
Lógarbroytingar skulu fremjast á aðalfundi við 3/5 av møttum limum. Broytingar fáa gildi beinanvegin. Gevst felagið ella verður tað upployst, verða ognir tess latnar til frama fyri umhvørvisvernd.
Hesar lógir eru samtyktar á stovnandi aðalfundi 23. september 2011.
Havnin, 23. september 2011


text:
Politikkur Landsfelags Pensjónista innan pensjónsøkið
Í samband við at Føroya Landsstýri arbeiðir við at orða eina pensjónsnýskipan, hava umboð fyri eldra- og pensjónistafeløgini saman við nevndini í Landsfelag Pensjónista viðgjørt pensjónsviðurskiftini í Føroyum. Í teimum ymisku uppskotunum, er dentur lagdur á viðurskiftini hjá teimum, ið fíggjarliga eru ringast fyri.
1. Hugsjónarliga grundarlagið hjá Landsfelag Pensjónista
a. Okkara grundhugsan er universel (algildug), tvs. at allir borgarar hava líka rætt til tænastur og
veitingar samfelagsins uttan mun til sosial, fíggjarlig og onnur viðurskifti annars.
b. Ein pensjónistur skal hava somu rættindi og skyldur sum aðrir borgarar í samfelagnum,
eisini í mun til løn og skatt.
c. Javning av pensjónum eigur at fylgja gongdini í lønarlagnum í landinum. Hetta skal tryggjast við,
at pensjónin hækkar í minsta lagið við tí miðalprosentið, ið lønirnar hækka
á arbeiðsmarknaðinum.
d. Landsfelag Pensjónista vil stremba fram ímóti at venda skeivu gongdini við alsamt vaksandi tali
av fólkapensjónistum í fátækraváða. Málið er at ongin fólkapensjónistur
skal liva í fátækraváða.
2. Grundupphæddin í fólkapensjónini
a. Pensjónin er ein universel veiting, og eigur at veitast til øll, ið gerast 67 ár, uttan at
neyðugt er at søkja um pensjónina.
b. Fólkapensjónin er ein útsett løn, ið pensjónistarnir hava goldið ígjøgnum sítt arbeiðslív og eigur
at verða á einum støði, sum samsvarar við lívskorini í Føroyum.
c. Árliga grundupphæddin eigur at hækka við í minsta lagið 6000 kr. beinanvegin, soleiðis at
fólkapensjónistarnir koma í minsta lagi ájavnt við fátækramarkið.
d. Tað skal vera møguligt at biðja um útsetan av fólkapensjónini, og harvið fáa eina hægri
pensjón í mun til útsetta áramálið.
3. Viðbøtur til fólkapensjón
a. Øll, ið hava rætt til viðbót, eiga at fáa hesa uttan umsókn. TAKS hevur allar upplýsingar,
ið eru neyðugir til útrokningar av viðbótum.
b. Botnfrádrátturin eigur at hækkað, so meiri tøkur peningur verður eftir.
c. Mótrokningarprocentið í øðrum inntøkum eigur at lækka úr 60% til 30%.
d. Viðbótin eigur ikki at verða mótroknað í mun til inntøku hjá hjúnarfelagi?
e. Inntøkumarkini eiga at regulerast í mun til lønarvøksturin.
4. Samhaldsfasti - AMEG
a. Samhaldsfasti er ein universel (algildug) veiting, tvs. at øll, ið eru 67 ár og eldri, fáa úr
Samhaldsfasta. Samhaldsfasti er ein skattskyldug veiting, og verður veitt uttan umsókn til
pensjónistar, ið búgva í Føroyum.
b. Lógin um Samhaldsfasta varð broytt í 2009, soleiðis at føroyingar búsitandi uttanlanda eisini fáa
Samhaldsfasta. Eisini vóru útgjaldstreytirnar broyttar fyri tey, ið vóru búsitandi í Føroyum og
gjørdust pensjónistar eftir 28. apríl 2009. Fleiri mistu rættin til fult útgjald úr Samhaldsfasta,
hóast tey hava búð í Føroyum áðrenn Samhaldsfasti varð settur á stovn.
c. Lógin eigur at broytast soleiðis, at:
Øll, ið hava rindað til Samhaldsfasta, AMEG, síðan hann varð stovnaður, fáa fult útgjald,
tá tey verða 67 ár.
5. Pensjónsaldurin
a. Pensjónsaldurin eigur ikki at hækka, 67 ár er í lagi.
b. Tað skal vera møguligt sjálvboðin at velja at útseta fólkapensjónina og harvið fáa hægri útgjald,
tá pensjónin verður útgoldin.
c. Pensjónsaldur eigur ikki at vera tað sama sum uppsagnaraldur á arbeiðsmarknaðinum. Lógin eigur
at broytast soleiðis, at tað gerst ólógligt at siga fólki úr starvi vegna aldur. Arbeiðsmarknaðurin
hevur brúk fyri førleikunum hjá øllum, ið kunnu og ynskja at arbeiða.
d. Tað skal vera møguligt at fáa framskundaða fólkapensjón við eini læknaváttan, soleiðis at tey,
ið hava brúk fyri tí vegna slit o.a, kunnu fara av arbeiðsmarknaðinum, áðrenn tey
gerast 67 ár.e. Politiski myndugleikin eigur at orða ein politikk um viðurskifti hjá yngri
fólkapensjónistum og teirra tilknýti til arbeiðsmarknaðin, og við lóg skapa møguleikar
og tryggleika fyri allar pensjónistar.
6. Fyritíðarpensjónistar
f. Fyritíðarpensjónistar eiga at fáa eina pensjón, ið er á einum støðið, so hon er til at liva av.
Málsviðgerðin eigur at gerast smidligari, enn hon er í dag.
7. Heilsutrygd
a. Heilsutrygd eigur at verða goldin gjøgnum skattin, eins og landsstýrið lovaði,
tá Heilsutrygd varð stovnað.
b. Ískoyti til hoyritól, brillur og tannviðgerðir eigur at gerast betur.
c. Egingjaldið fyri heiligvág eigur at gerast javnari yvir árið.
Viðmerkingar til punktini omanfyri
Viðv. 2. Grundupphædd
Grundupphæddin hevur staðið í stað síðan 1999 og er lækkað í mun til lønarvøksturin í landinum, samstundis sum bruttotjóðarúrtøkan er vaksin munandi øll árini.
At pensjónin ikki er javnað í nógv ár, merkir at fitt av pensjónistum, ið hava ligið omanfyri fátækraváðamarkið, eru farin niður um markið.
Hóast bruttotjóðarúrtøkan, ið er virðisøkingin í øllum vinnugreinum samanlagt, er tvífaldað frá 2000-2016, so er fátækraváðin hjá pensjónistum vaksin frá 17,7% til 27,7% hetta tíðarskeiðið. Tað fevnur um 2.004 fólkapensjónistar av 7.235 í 2016.
Fólk í fátækraváða hava eina inntøku, ið er minni enn 131.220 kr., tvs. 60% av medianinntøkuni, ið er tann inntøkan, ið liggur í miðjuni á inntøkustiganum. Fyri 2014 er medianinntøkan 218.700 kr fyri alt landið og hjá fólki 67+ er inntøkan 163.100 kr. í miðal, ið er 25,4% undir medianinntøkuni.
Av teimum 2004 pensjónistunum, ið eru í fátækraváða, er inntøkan niðri á 118.098 kr. í miðal, tv.s 10,3 % undir fátækraváðamarkinum.
Ein fólkapensjónistur, ið onga aðra inntøku hevur enn fólkapensjón og Samhaldsfasta, fær 125.456 kr/ár eftir skatt og er tað 6.000 kr/ár undir fátækraváðanum, ið er 131.220 kr.
Um vit sammeta við medianinntøkuna, ið er 218.700, so er inntøkan hjá pensjónistum 93.000 kr./ár undir medianinntøkuni.
Medianinntøka 218.700 kr.
Fátækraváði 60% undir
medianinntøkuni 131.220 kr.
Inntøkugloppið er 10,3 %
undir fátækraváðanum 118.098 kr.
Vøksturin í medianinntøkuni frá 2011 til 2014 hevur verið fyri allar aldursbólkar um 11-12 % - uttan aldursbólkurin 67 ár og eldri, sum hevur havt ein vøkstur á 5,5% hetta tíðarskeiðið.
Grundupphæddin í fólkapensjónini er lækkað í virði í nógv ár, tí prístalið er hækkað nógv.
Fyritreytirnar at hækka grundupphæddina eru so avgjørt til staðar, og bara fyri at samlaða pensjónin kemur á hædd við fátækraváðamarkið, skal grundupphæddin hækka við einari árligari upphædd uppá 6.000 kr., tvs. frá miðalpensjónsinntøkuni uppá 125.456 kr. til fátækraváðan uppá 131.220 kr.
Prístalið er hækkað frá 100 í 2001 til 116 í 2016 og tað ger, at tað er blivið meira kostnaðarmikið at hava eitt húsarhald.
Tosað verður um, at landið hevur ikki ráð at hækka pensjónirnar, samstundis sum bruttotjóðarúrtøkan er hækkað við 70 % frá ár 2002 til 2015, frá 10 mia.kr. til 17 mia.kr. Lønargjaldingarnar eru farnar frá 500 mió. kr. um mánaðin í 2002 til góðar 700 mió. kr. í 2016, tvs. hækkingin er 40 %. Fólkapensjónin er hækkað við 22 % sama tíðarskeið.
Ein av grundgevingunum, ið verða brúktar til ikki at hækka pensjónina og til at útseta pensjónsaldurin er demografiin, har tað verða færri arbeiðsførar hendur og fleiri eldri fólk. Hetta hóast vøksturin seinastu 15 árini í bruttotjóðarúrtøkuni vísir, at framleiðslan krevur færri og færri hendur til at skapa størri virði, tí alt verður meira og meira effektiviserað.
Viðv. 3. Viðbøtur
Allir pensjónistar hava ikki orku at søkja um pensjón og viðbót, nógvum tørvar hjálp frá øðrum. Viðbøturnar eiga at verða útgoldnar, tá fólk fáa fólkapensjón uttan umsókn. Hetta kann lættliga gerast, tí TAKS hevur allar neyðugar upplýsingar.
Viðbøturnar verða mótroknaðar við 60%, tá ein hevur eina skattskylduga inntøku, umframt pensjón og Samhaldsfasta, ið er omanfyri 60.000 kr. fyri støk og 80.000 kr. fyri hjún.
Landsfelag Pensjónista mælir til, at mótrokningarprosentið verður lækkað niður á 30%. Í Danmark er mótrokningarprosentið 30,9% fyri støk, um ein hevur eina inntøku yvir kr. 68.400 og fellur burtur við 315.000 kr. Fyri hjún verður mótroknað við 32% (16% til hvønn) tá samlaða inntøkan er yvir 137.300 kr og fellur burtur við eini inntøku uppá 371.000 kr. tilsamans.
Viðv. 4. Samhaldsfasti - AMEG
Frá 1997 til 2009 høvdu allir fólkapensjónistar búsitandi í Føroyum rætt til fult útgjald úr Samhaldsfasta. Í 2009 varð lógin broytt soleiðis, at somu treytir blivu galdandi sum til fólkapensjón viðv. bústaðartreytum, tó telur bústaður í Danmark ikki við. Hetta merkir, at ein skal hava búð í Føroyum í 40 ár ímillum 15 og 67 ár, fyri at fáa fult útgjald úr Samhaldsfasta. Tvs. at ein skal ikki hava búð uttanlanda í meiri enn 12 ár í hesum tíðarskeiði. Hetta hevur ført við sær, at fleiri hava mist rættin til fult útgjald.
Inngjald til Samhaldsfasta hevur bert verið í 25 ár, sostatt er tað órættvíst, at fólk sum hava goldið inn frá 1991 undir teirri fyritreyt, at tey høvdu rætt til fult útgjald, tá tey blivu 67 ár, nú missa hendan rættin eftir 40 ára regluni. Samstundis hava tey eisini verið við til at upparbeiða kapitalin uppá 1,2 milliard kr., ið er í Samhaldsfasta í dag.
Tá fólkapensjónin varð skerd 1. febr. 2016, samtykti løgtingið, at tey, ið vóru pensjónistar tá lógin varð kunngjørd, 28. des. 2015, fingu skerdan Samhaldsfasta, skuldu fáa ein brotviðbót, soleiðis at teirra samlaða pensjón ikki varð skerd. Tey, ið komu inn í skipanina eftir 27. des. 2015 fáa ikki hesa viðbótina.
Í samband við umleggingina av fólkapensjónini, lovaði landsstýrið, at ongin skuldi fáa minni útgoldið. Tað gera hesi, ið eru blivin pensjónistar eftir jan. 2016. Landsfelag Pensjónista metir hetta vera órættvíst móti teimum.
Fundamentið undir Samhaldsfasta eru lønarútgjaldingarnar, ið er ein minni partur av búskapinum og sum fer at minka við tíðini, tá færri fólk eru á arbeiðsmarknaðinum. Fólkapensjónin er partur av landsbúskapinum og er tí eitt tryggari fundament fyri pensjónistarnar.
Viðv. 5. Pensjónsaldur
Pensjónsaldurin er tann aldur, tá tú fær rætt til at taka ímóti fólkapensjón. Hesin aldur er 67 ár í dag. Føroyar, Ísland og Noreg hava pensjónsaldur uppá 67 ár meðan Danmark, Grønland og Svøríki hava 65 ár.
Í aldrinum frá 67 ár eru tað nógv, ið eru væl fyri og sum ynskja at arbeiða. Í hesum aldri er tað torført at sleppa út á arbeiðsmarknaðin, og nógv verða søgd úr starvi, bæði hjá kommunum, hálvprivatum og privatum fyritøkum. Tað eigur at vera ein fyrimunur fyri arbeiðsmarknaðin at gagnnýta teir førleikar, ið hesi havi fingið ígjøgnum eitt langt arbeiðslív.
Tað verður ofta víst á, at demografiin er soleiðis, at tað verða færri yngri á arbeiðsmarknaðinum til at forvinna peningin í landinum, meðan tað gerast fleiri og fleiri eldri, ið skulu hava pensjón. Landsstýrið ynskir tí at hækka pensjónsaldurin. Hetta er í ansøgn til, at fólk verða søgd úr starvi vegna aldur og ikki vegna førleika, tá tað er brúk fyri fleiri hondum á arbeiðsmarknaðinum.
Viðv. 7. Heilsutrygd
Hvør pensjónistur rindar 2.653 kr. um árið til Heilstrygd. Fyri ein fólkapensjónist er hetta ein stór upphædd. Tá hetta er eitt tvungið gjald, kundi tað verði rindað yvir skattin, ið varð lovað tá Heilsutrygd varð stovnað. Í hinum Norðurlondum verður heilsutrygdin rindað yvir skattin.
5. apríl 2017
Samtykt á formansfundi
Landsfelag Pensjónista


text:
Pætur Albinus 08.02.2018 (17:20)
Deeney sleppur undan revsing
Tað var ein heldur øðrvísi og ófólkaligur málfagnaður, ið Watford-áleyparin, Troy Deeney, gjørdi í 4-1-sigrinum í Premier League ímóti Chelsea mánakvøldið.
Tríggjar minuttir fyri hálvleikssteðgin legði Troy Deeney Watford á odda 1-0 við einum brotssparki, og í málfagnaðinum gjørdi hann ikki mætari enn at vísa Chelsea-viðhaldsfólkunum fingurin.
Enska fótbóltssambandið, FA, tók sum vera man hendingina upp, men eftir at hava hugt nærri at henni, er FA komið fram til, at 29 ára gamli áleyparin ikki fær leikbann fyri at hava víst fingurin.
- Sjónbondini vórðu løgd fram fyri einari dómsnevnd við trimum fyrrverandi dómarum á hægsta støði. Teir vórðu spurdir hvør sær, um atburðurin var til eitt reytt kort, greiðir ein FA-talsmaður frá á Twitter.
Svarini hjá teimum í dómsnevndini góvu onga orsøk til at geva Troy Deeney leikbann, men Watford-áleyparin fær tó í næstum eina skrivliga ávaring frá fótbóltssambandinum.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Skinkuterta (úr bókini "Lætt & Leskiligt")
Arbeiðsháttur
Blanda alt tilfarið til botnin saman.
Rulla úr og koyr í ein smurdan tertuform, 25 cm í tvørmáti
Príka í deiggið við einum gafli
Hita ovnin 180° og baka mitt í ovninum í 10 min.
Sker purrurnar í flísar og dampa í lættsaltaðum vatni í 5 min.
Koyr purrurnar í eina sílu og lat vatnið renna frá.
Legg purrurnar og skinkubitarnar á bakaða tertubotnin.
Píska súrgaðu mjólkina saman við restini av tilfarinum og stoyt omanyvir.
Set tertuna inn í ovnin aftur í 30-40 min, ella til fyllan er føst og brúnlig á liti.
Tilfar175 g av hveitimjøli
60 g av rugmjøli
1/2 tsk. av salti
2 ssk. av olju
1 dl av køldum vatni
3 stórar purrur
100 g av skinku í bitum
2 dl av súrgaðari mjólk ella hvítu
1 egg
2 ssk. av hveitimjøli
1/2 tsk. av timiani
1/2 tsk. av salti
1/4 tsk. av pipari


text:
Manaus
Manaus (portugisiskt: Manaus) er ein býur í Brasil. Í kommununi búgva 1.982.179 íbúgvar,[1] meðan fólkatalið í stórbýarøkinum er 2,316,173 (2013). Býurin liggur í Norðurbrasil við staðið har ið áirnar Negro og Solimões renna saman. Manaus er høvuðsstaður í lutstatinum Amazonas og er eisini fólkaríkasti býur í statinum.
Býurin varð settur á stovn í 1669 sum ein skansi, Fort of São José do Rio Negro.[2] Skansin gjørdist býur (town) í 1832 við navninum "Manaus", sum merkir "móðir gudanna" hetta til æru fyri upprunafólkinum Manaós, og varð formliga gjørdur til ein stórbý (city) hin 24. oktober 1848 við navninum Cidade da Barra do Rio Negro, Portugisiskt fyri "Býurin við markið á Svørtu Ánni". 4. september 1856 fekk býurin aftur verandi navnið Manaus.[3]
Manaus hevur eitt vakurt operahús, sum varð bygt í tíðini, tá býurin var miðdepil fyri gummiframleiðslu. Nógv verður útflutt úr Manaus, eitt nú nøtir, gummi, timbur, krokodilluskinn og kakao. Býurin hevur ein altjóða flogvøll, Eduardo Gomes. Fyri at fáa útlendskar fyritøkur at koma til býurin virkar býurin sum eitt fríhandilsøki.
Býurin verður ein av vertsbýunum til heimsmeistaraskapin í fótbólti, har Brasil er vertstjóð.[4]
Gongdin í fólkatalinum[rætta | rætta wikitekst]
Keldur[rætta | rætta wikitekst]
- ↑ "Estimativa Populacional 2013". Instituto Brasileiro de Geografia e Estatística (IBGE). 1º de julho de 2013. ftp://ftp.ibge.gov.br/Estimativas_de_Populacao/Estimativas_2013/estimativa_2013_dou.pdf. Heintað 29 de agosto de 2012.
- ↑ Foundation of Manaus
- ↑ About Manaus
- ↑ FIFA 2014 Host Cities and Venues


text:
16.05.2018 (15:33)
Kundaráðgevi til Norðoya Sparikassa í Havn
Hevur tú eitt jaligt sinnalag, góð samstarvsevni og dámar tær væl at arbeiða sjálvstøðugt og taka við avbjóðingum, so er tað júst tær, vit leita eftir.
Vit sóknast eftir kundaráðgeva til deildina í Tórshavn. Her verður tú partur av einum toymi við átta dugnaligum fólkum við spennandi uppgávum í einum mennandi arbeiðsumhvørvi við sjálvstøðugari ábyrgd. Í Norðoya Sparikassa leggja vit dent á trivnaðin hjá starvsfólkunum og á at veita kundum okkara eina persónliga og góða tænastu og ráðgeving.
Førleikakrøv
Peningastovnsútbúgving, útbúgving í fíggjarbúskapi ella onnur viðkomandi útbúgving er ein fyrimunur.
Fá meira at vita
Hevur hetta tín áhuga og ynskir tú at fáa meira at vita um starvið, kanst tú venda tær til Finnur Klein, deildarleiðara, á tlf. 295058 ella finnur(at)ns.fo.
Umsóknir og viðkomandi skjøl
Umsókn saman við próvskjølum, viðmælum, CV o.a. skulu sendast til Eyðun Nolsøe, starvsfólkaleiðari eydunn(at)ns.fo í seinasta lagi fríggjadagin 1. juni 2018.
Norðoya Sparikassi er ein sjálveigandi sparikassi, sum skal gera mun í føroyska samfelagnum við at veita fíggjarligar tænastur til privat og vinnurekandi. Norðoya Sparikassi vil vera við til at styrkja møguleikan at búgva og virka í egnum nærumhvørvi.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her
hava deilt hesa grein.


text:
Orð og lag: Swangah Dangah
Eg liggi og stari uppundir loft,
áðrenn tað ræðuliga kemur uppá pláss.
Finni útav hvørjum staði, eg liggi avdottin, atvoldin til hetta lagið (fuck).
Blóð á knúgvunum, t-shirt slitin upp, hond full við pentum, eymt, fult við merkjum.
Eg gekk runt í regninum, rópti eftur gentum, fingur móti politistum og bleiv frelstur av onkrum merkiligum.
Hvat er hent? Guð viti!
Skuldi havt lurtað eftir Steen, og ikki tikið tann síðsta har. Men líka mikið!
Gjørt er gjørt, myndir koma so hvørt í mítt høvd.
Skráli innantanna so hart, eg hoyri mína egnu rødd.
Eygað móti fløskuni, sum sigur “drekk vekk”.
Hon verður vend, tí hetta vil eg ikki mínum egnu fjendum.
Eyka timburmenn, ringan smakk í munninum, høvdið bankar, um eg fari upp, verður hetta túsund ferðir verri enn:
Sjey tendrarar men ongan sigarett pakka og onga telefon, eiheldur nøkur fuckin’ mappa.
Eg má verða blivin nakkaður, so er tað sagt.
Eg drekki fanimi ikki aftur fyrr enn næstuferð.
–
Eitt glas afturat og eitt fall framav
– til eg detti útav.
Kasti meg út í gloymskunar hav,
– drekki til tað einki eftir er av.
–
Timburmenn frá buldrinun á bassinum.
Todnaður eg hungri eftir vatninum.
Myndir renna í rundingun í tankunum
So rastleysur eg liggi, men for tungur til at traðka upp.
Alt gólvið er á yvirflóð við skrell og líkum
Og borðið er dekorerað her við brennivín
Eg føli at eg má tøma meg, men steðgi tí
Eg eri bangin fyri, at tad er eldur í pissinum, tá eg sleppi tí (blackout)
Verri stríð, skilið blátt sum eyga, tað eru pengar enn í mappuni, men visakorti er sperrað.
Eg chekki boðini frá ubesvaret opkald “Hvar fuck ert tú, Steen? Ragnar er blivin knocked out”.
(Wow) Sjokk ja, men innast inni “fuck tað”, merkiligt nokk so føli eg meg eitt sindur betur og hugsi ”gott av”, (shit) tað lágt, ja, teinki í meðan eg halti heim:
“Fuck hetta her, síðstu ferð, nú er tað nokk, aldrin meir”.
Forvirraður og stadigvekk eitt sindir typsi, mín tunga smakkar reyðvín men andin blæsur whisky.
Eg smakki stilt til javnaran í holini, og royni at finna málið, meðan eg gangi gjøgnum sporini.
–
Eitt glas afturat og eitt fall framav
– til eg detti útav.
Kasti meg út í gloymskunar hav,
– drekki til tað einki eftir er av.
–
Tá glasið er tømt – eg fyllist upp.
Tá gott er ónt – eg lyftist upp
Eg kan skola títt stríð vekk sum restir,
og leggi mín prís á dagin eftir!
Einki er nokk – standi sterkt.
Einki roks – tak meg bert
Eg mæli meg runt, til einki stress er,
og leggi mín prís á dagin eftir!


text:
So var staðfest!
Okkara menn góvu okkum ein lítlan hvøkk í síðstu viku, men lukkaðu og slukkaðu heima ímóti Skálamonnum.
Tað var lagt upp til eitt nervøst oddabrak í gjár, tá Skála vitjaði inni í Dal í næst seinasta umfarið í 2. deild hjá monnum. Tá avtornaði, so var dysturin nokkso nógv til okkara fyrimuns og vit vóru eisini klárt betra liðið á degnum.
Tað tók tó ein hálvan tíma áðrenn fyrsta málið, ið Markus Clementsen setti í netið í 34. minutti, men so gingu tað ikki meir enn 5 minuttir til Bakary Bojang økti til 2-0 og so aftur til 3-0 tveir minuttir seinni. Hettar var eisini hálvleiksstøðan.
2. hálvleikur er at kalla nokkso tryggur fyri okkara viðkomandi. Skálamenn fingu eisini eitt reytt kort og spældu tí 2. hálvleik við 10 monnum, ið hevði sín tálmandi ávirkan á teirra spæl, men hóast hettar sleppa teir knappliga og eitt sindur lættliga at spæla seg ígjøgnum í høgru síðu og fáa lagt bóltin inn fyri, har ein Skála maður fær lagt bóltin í eitt tómt net. 3-1, men tað spælið eftir hettar tóktist ongantíð at boða frá at har var vandi á ferð. Sigurin var rættuliga tryggur og verður uppaftur tryggari tá Jóhan Hendrik Lydersen, ið er sera kringur við høvdinum fær skallað bóltin í netið til endaliga úrslitið 4-1 til B71.
Síðsta umfar á Eplafestivalinum
Síðsti dystur verður leiktur 30.09 á Eplafestivalinum á Sandi. Hesin dystur verður ímóti Suðuroyar liðnum TB/FCS/Royn og nú er tað bert ein avgreiðsluspurningur. Úrslitið hevur ikki longur so nógv at siga, men sjálvandi skulu vit fara út og vinna hendan síðsta dystin eisini, so okkara áskoðarar kunnu sleppa at feira dagin saman við leikarunum og gleðast yvir at tað hevur gingist so mikið væl. Uppgávan er greidd og nú skal árið bara rundast av við einum lítlari flottari sloyfu, so vit kunnu byrja at gleða okkum til komandi kappingarár í tí, fyri okkara viðkomandi, meiri avbjóðandi næstbestu deidlini.
Spennandi verður at fylgja við framyvir, meðan vit fyrireika hópin til komandi kappingarár. B71 stendur yvir fyri stórum broytingum og skulu vit vera fremst á øllum økjum, sum er málsetningurin vit arbeiða ímóti komandi árini, so mugu vit altíð royna at vera fetið frammanfyri og geva Sandoyarfólki og limum okkara tey góðu upplivilsini, ið tey hava uppiborið afturfyri dygga stuðulin tey veita felagnum millum ár og dag.
Drívið á B71 og hjartaliga tillukku við uppflytingini!


text:
Sundalagsstevnan verður hildin í Hósvík
mentan17-06-2017 - 10:37 - Jóanis Nielsen
Sundalagsstevnan verður hildin í Hósvík í ár. Tað eru Hósvíkar róðrarfelag og bygdafelagið Varðin, sum saman við eldsálum í bygdini skipa fyri tiltøkunum og leggja skránna. FM-róður og góður dansur eru fastir tættir á Sundalagsstevnuni í Hósvík.
Skráin í ár er fjølbroytt og hevur nógv at bjóða bæði innan ítrótt, mentan og undirhald.
Sundalagsstevnan verður hildin á hvørjum sumri sum tann næsta í røðini av summarstevnum, um miðjan juni mánað. Tær tríggjar bygdirnar Kollafjørður, Hósvík og Hvalvík skiftast um at hava stevnuna.
Skráin til Sundalagsstevnuna í Hósvík 2017 sæst her.
Les alt um stevnuna á facebook síðuni:Sundalagsstevna í Hósvík 2017


text:
Vert at vita um pensjón
Hvør er munurin á arbeiðsmarknaðareftirløn og fólkapensjón, hvussu stovni eg mína pensjónssamansparing, og hvussu fái eg hana útgoldna? Nógvir eru spurningarnir og ivamálini, tá ið tað snýr seg um pensjón.
Niðanfyri hava vit savnað upplýsingar um nøkur av teimum viðurskiftum, sum gera seg galdandi.
Hvussu stovni eg eina pensjón?
Tú gert eina avtalu við okkum um at stovna eina pensjónssamansparing. Tú fært eitt kontunummar, sum tú skalt lata tínum arbeiðsgevara at rinda pensjónina inn á.
Hjá okkum kanst tú stovna eina vanliga eftirlønarkontu ella velja at lata okkum røkta pensjónssamansparingina fyri teg. Hetta gera vit við at seta tín pening í virðisbrøv og støðugt at hava eftirlit við og røkta tínar íløgur, soleiðis at samansparingin altíð stendur har, sum hon hevur bestu møguleikarnar fyri at geva tær eitt størri avkast. Les meira um NordikPensjón.
Havi eg eina nøktandi pensjón?
Tað er tó vert at umhugsa, um tú fært nóg mikið burturúr samansparingini, um tú rindar nóg nógv inn á samansparingina, og um tað loysir seg betur at seta pengarnar í virðisbrøv enn at hava hann á vanligari pensjónskontu. Tað er eitt gott hugskot at bíleggja eitt prát við ein av okkara pensjónsráðgevum, so tú fært innlit í allar møguleikar, og so tú á tann hátt fært lagt bestu ætlanina fyri tína pensjón.
Hvat hendir við pensjónini, um eg doyggi?
Um tú doyrt, fellur samansparda pensjónsupphæddin til tann tilskilaða sambært pensjónsavtaluni, um ikki onnur avtala er gjørd.
Kann eg fáa pensjónina útgoldna áðrenn tíð?
Hvat er fólkapensjón?
Fólkapensjón er mánaðarlig upphædd, sum tú kanst søkja um at fáa frá Almannaverkinum, tá ið tú verður 67 ár. Fólkapensjónin er samansett av einari grundupphædd, sum er líka fyri øll. Í 2018 er henda upphædd 3.589 kr. um mánaðin fyri støk og 2.733 kr. fyri gift. Hartil kemur ein viðbót. Fyri støk er verandi viðbót í mesta lagi 3.771 kr. um mánaðin, fyri gift 3.031 kr.
Hvat er pensjón/eftirløn
Pensjón, ella eftirløn, er ein upphædd, sum tú hevur spart saman til hjá pensjónsveitara, og sum tú fært útgoldna, tá ið tú verður 67 ár, ella tá ið fært fólkapensjón. Upphæddin veldst um, hvussu nógv tú hevur goldið inn, meðan tú hevur spart saman. Lógarásetta kravið er minst 4% í 2018, og hetta vekstur við 1% prosenti fram til 2029, tá ið øll skulu rinda 15%. Tú kanst tó, um tú vilt, hækka gjaldið skjótari longu nú.
Ofta er pensjónsgjaldið partur av tínum setanarsáttmála, t.v.s., at arbeiðsgevarin rindar eina upphædd inn á tína pensjónskontu, hvørja ferð tú fært løn goldna. Tú kanst stovna ein eftirlønarkontu hjá okkum. Les eisini meira um NordikPensjón.
Skattur
Pensjónin verður skattað við 40% við inngjald, og tað verður goldið sjálvvirkandi um skattaskipanina. Pensjónir, sum eru samanspardar áðrenn 1. januar 2012 verða tó skattaðar við útgjald.
Hvussu og nær verður samansparda pensjónin útgoldin?
Hevur tú tína pensjónssamansparing í BankNordik, skalt tú boða okkum frá. Vit seta okkum síðani í samband við TAKS. Minst til at boða okkum frá minst tveir mánaðir frammanundan, útgjaldið skal byrja.
Hvussu verður peningurin á eftirlønarkontuni útgoldin?
Tá tú nært fólkapensjónsaldur, skalt tú taka støðu til, hvussu stórur partur av kontuni skal útgjaldast sum ávikavist lívrenta, lutaútgjald,og kapitalútgjald.
Hvat er arbeiðsmarknaðareftirløn?
Arbeiðsmarknaðareftirløn er ein mánaðarlig upphædd, sum tú fært frá Arbeiðsmarknaðareftirlønargrunninum, tá ið tú verður 67 ár. Tú fært 1/40 av fullari arbeiðsmarknaðareftirløn fyri hvørt ár, sum tú hevur búð í Føroyum, meðan tú vart millum 15 og 67 ár. Tú skalt í minsta lagi hava búð í Føroyum í 3 ár. Í 2018 er full arbeiðsmarknaðareftirløn 4.145 kr. um mánaðin. Útgjaldið verður skattað sum vanlig A-inntøka.


text:
Leirvíkingar bjóðaðu sólini væl afturkomnari
Árliga sólarkaffi var aftur í ár hildið í Bygdarhúsinum í Leirvík.
Sunnudagin var 11. februar, eisini nevndur Kongadagur. Fyrr var sagt, at henda dagin var tað ringasta farið av vetrinum, og í Leirvík hava tey tann serliga siðin, at hava “sólarkaffi” í sambandi við, at sólin aftur sæst í bygdini, eftir at hava verið burtur í nakrar mánaðir.
Eysturkommuna skrivar, at nógv fólk var til árliga sólarkaffi í Bygdarhúsinum í Leirvík í gjár, og sum myndirnar, sum liggja úti á heimasíðuni hjá kommununi vísa, so var køkuúrvalið stórt aftur í ár.
Mest lisið í farnu viku
Góð ráð til at eyðmerkja maktmenniskju
Rák (6) - Mannarættindi verða brotin í Føroyum og í Danmark, tá tað snýr seg um sálarligan harðskap
Leopardsnigilin vinnur á morsniglinum
Tá fake gerst fakta
Video - Vardø er ein óhugnaligur býur
Dreingirnir úr Gøtu sleppa at halda fram í skúlanum við Løkin
Tvillingar doyðu av hita, tí pápin gloymdi teir í bilinum
Útflutningurin av makreli og sild er nógv minkaður
Vespureiðrið (76) - 14. mai 2018
Aling á landi verður ein avbjóðing fyri føroyska alivinnu
Nýggjur kupil verður reistur á Sornfelli
Fyrsti spakin settur í til nýggjan Hvalbiartunnil
Tíðindi frá Taekwondo felagnum Hwarang Føroyar
Skógarmotta funnin á seyði í Føroyum
Bilsølustevna í SALT á Drelnesi
Radiooperatørur roknaði positionina út, tað var bjargingin
Rák (6) - Urtagott
Prát við Regin Jacobsen, um at Bakkafrost hevur keypt sølufyritøku í USA
NOVA úr Suðuroynni - Sending 6
Hetta kann ikki góðtakast
2.400 pendla til Havnar hvønn dag
Løtan er ikki røtt
Doyði av e-sigarettini
Hugnaløtan (21) - Gestur: Lasse Klein
Samband
Postboks 226
FO-600 Saltangará


text:
Orð: Valdimar Briem
Lag 1: Minnst þú, ó, maður, á minn deyð
Lag 2 (28. juli 2007): Knút Olsen
Týtt: Petur Jacob Sigvardsen
Viðmerking: Týddur í juni 1994.
1. Mín Harri Jesus, hvar fert tú?
ei nýtist mær at spyrja nú;
eg veit, tú fórt til fedraheim
at fagna boðskapin við gleim.
2. Tú har manst spyrja: Hvar fert tú,
sum hoyrir rødd á Drotni nú?
Hoyr, gongur tú á leiðum teim,
ið bera teg til fedraheim?
3. O, hvar fert tú, mítt barnið blítt,
sum brosar nú so milt og frítt?
O, Gud veit, hvar tín liggur leið,
hann leiði teg títt æviskeið.
4. Og hvar fert tú sum fok avstað
sum heiðin hind hvønn lívsins dag?
Tak pund títt, handla nú við tí,
so ferð tín endar himni í.
5. Og hvar fert tú, sum langa leið
her runnið hevur lívsins skeið?
Um rongum vegi tú ert á,
tak aðra betri stevnu tá.
6. Tú, barn mítt, hvørt sum tíðin fer,
Guds Halgi Andi fylgi tær,
og hvar enn liggur leiðin tín,
teg leiði Drottin heim til sín.


text:
Sjóhitaskipan
Sjóhitaskipan
Við sjóhitaskipanini tekur Klaksvíkar kommuna eitt stórt fet mótvegis grønari umstilling og einum betri umhvørvi. Sjógvur verður tikin inn í pumpuhúsið við Vágna og umvegis hitavekslara verður vatnið síðan leitt út til tilknýttu bygningarnar. Í fyrsta stigi fevnir skipanin um miðbýarøkið frá økinum við Sandin, niðan eftir Skúlavegi og umvegis Gerðagøtu inn til Stadionøkið. Møguleiki er fyri at víðka skipanina, sum í fullari stødd hevur megi og orku at viga upp ímóti fimm milliónum litrum av olju um árið.
Samanlagda oljunýtslan í bygningunum hjá Klaksvíkar kommunu er áleið 470.000 litrar um árið, og sostatt megnar sjóhitaskipanin eisini í framtíðini at veita hita til aðrar bygningar.
Rørini til sjóhitaskipanina eru løgd gjøgnum býin í samband við vegarbeiði við spillivatnsætlanini, og sostatt er graviarbeiði til báðar verkætlanir í stóran mun lagt saman til eina gjøgnumgraving í miðbýnum.
Kostnaðarætlan: 10 mió.
Tíðarætlan: Skipanin verður eftir ætlan tikin í nýtslu á vári 2018


text:
Vit mugu skilja millum gott og vánaligt. Tað er vegurin til sjálvstøðugt, kritiskt medvit og tann vegurin skal gangast. Men vit mugu ikki dovna í okkara fatan av, hvat er gott og hvat er vánaligt – vit mugu ikki tekna okkum sum haldarar av einum ávísum smakki. Vit skulu mennast og avbjóðast, ræðast og kløkkast.
Eg eri ikki greið yvir, um tað var sjálvur ferðakongurin, sum fann upp á tað. Men í hvussu so er, hava tey hjá Spies Rejser eitt hugtak, sum eitur ógreinaðar ferðir. Nakað tað sama, sum ógreinað smyrjibreyð. Djørv tveitir man seg í føvningin á ferðaskrivstovuni, og væntar, at tey flyta teg burtur onkrastaðni, har sólin skínur og sangria er bíligt at keypa.
Eg er komin til Gran Kanaria.
Á vegginum í hotellkamarinum á Gran Kanaria hongur ein ógreinaður málningur. Tó so, hann hevur eitt navn niðast í høgra horni. Ky Thulin, haldi eg stendur. Tað er trupult at lesa. Kanska er tað ein norðmaður, tí nógvir norðmenn eru her niðri. Kanska stendur Rej Taulia har. Kansta er tað ein reinur kanariabúgvi - tey eru bara ikki so nógv her niðri. Lat fara. Eg fari við vissu ongantíð at hoyra eitt orð um nakran av teimum. Verkið er sanniliga ógreinað, hetta er vána smakkur. Tað er næstan alt her niðri.
Fyri tveimum mánaðum síðani var eg á eini greinaðari ferð í London. Har hava tey kanska ikki ein rættan ferðakong, men har hava tey ein listakong. Charles Saatchi eitur hann. Listakongurin keypir list fyri ørandi upphæddir, greinaða list frá listafólki, sum vit við vissu fara at hoyra meiri um. Hann hevur egið listasavn við egnum navni, og hann býr í egnari borg saman við síni kokkadrotning – hinu eggjandi Nigella Lawson, sum hevur eitt sjáldsamt erotiskt tilknýti við tomatir (og sum vit forherðað kunnu gneggja eftir, tí hon er í øðrviti av kokaini, sum vit vita um vit annars lósu bløðini við vána smakkinum). Lat fara. Saatchi hevur framúr góðan smakk. Og tað sæst nógva staðni í London – altso sami framúr góði smakkur, sum Saatchi hevur.
Tað er so ógemeina lætt
Ógreinaði málningurin í mínum hotellkamari á Gran Kanaria er vána smakkur, tí hann er ikki serliga væl frágingin. Sama var við nógvari list, sum sást í Saatchisa London. Tað er vána smakkur, tí evnið er so patetiskt. Sama var við nógvari list, sum sæst í Saatchisa London. Alt hatta tvætliromantiska, listlíki, speinaknað og tannlaða sást í ríkiligt mát á listasøvnunum í London, men har var tað bara góður smakkur, tí har er endamálið við listini ikki at prýða, har ætlar listin okkurt annað. Listin sum sleppur framat hjá tí góða smakkinum vísir ikki bara til sólsetur og friðardúgvur, hon vísir til innara útbúnaðin í samfelagnum, til menniskjans tilverukor ella tað óendliga einki. Men fyrst av øllum – og tað er galdandi fyri næstan alla list, sum sleppur innum í søvnini hjá tí góða smakkinum. Fyrst av øllum vísir hendan listin til sín sjálva. Listin eigur eitt serligt slag av sjálvsvissu, sum strálar úr henni og sum ger hana áhugaverda hjá okkum, sum kenna hana, og har tað næstan sortnar eygunum, tá vit skulu plágast við ógreinaðum hotellmálningum.
So einfalt er tað við góða smakkinum og vána smakkinum. Tað er so ógemeina lætt. Tað krevst bara evarskalítil venjing at síggja munin, at læra at snerkja snerput eftir vána smakkinum og at leggja munnklovarnar álvarsliga niðureftir, tá eyguni síggja góða smakkin.
Tann anskræmiligi góði smakkurin
Á eini ógreinaðari vikuferð til Gran Kanaria við tí vánaliga smakkinum, kann tað henda, at mann gerst eitt sindur glaður fyri sín appelsinlitta, vatndeyva og øgiliga ógreinaða málning. Á sama hátt kann tað øvugta henda á eini greinaðari ferð í London. Tann góði smakkurin gerst brádliga einsháttaður, keðiligur. Eisini hjá teimum listafólkum – og tey eru nógv – sum við vilja royna at gera vána smakk, tykist tað so skikkiligt og so kent - og keðiligt. Góði smakkurin – rætti smakkurin – smakkurin hjá Saatchi, sum túsund onnur eisini lovprísa. Túsund onnur, sum hava brúkt fimm minuttir av lívinum at læra seg munin á tí góða og tí vánaliga. Listin sjálv fer kanska ikki at stinka av peningi, men deymurin av peniningi er har og deymurin av menniskjum, sum halda seg vera betri enn onnur. Hendan listin tykist við eitt borgarlig í hesum høgu hallunum, og ætlaða avbjóðingin er bara ætlað og óekta.
Spell. Tí næstan øll list í stóru søvnunum í London er framúrskarandi list. Í roynd og veru ber ikki til at samanbera hana við hotelllist í einum sponskum hotellkamari, tí listin í London er fleiri, fleiri ferðir betri. Men góði smakkurin hevur stolið nakað frá henni, sum ógreinaða hotelllistin hevur varðveitt. Kanska eitt slag av frælsi í sínum egna samanhangi og máttin at bjóða av, ótillagað, at vera ein pussfiskur – tað er eingin list í London. Søvnini í London er stórir hvítir kassar, har alt slag av list og allir litir kunnu húsast. Ongantíð er nakað, sum argar, nakað sum er løgið.
At sleppa upp í part hjá tí góða smakkinum hjá Saatchi er fantastiskt hjá einum listafólki. Pensjónin er bjargað. Men vandi er í hvørjari vælferð. Har sníkir eitt brá av handilshugsan seg inn í listina, at hesin anskræmiligi góði smakkurin nørist.
Vend á høvdið og rist posan
Men býtið í góðan smakk og vána smakk førir eisini til nøkulundasemi. Listins viðbrekna vistskipan skrædnar, tá ov nógv verður av tí góða smakkinum. Ov høgt heiðraður listakongur, heldur enn kollvelting. Alt skal vendast á høvið av og á, um listin skal varðveita sína megi. Posin skal ristast (um eg kann loyva mær at hava so vána smakk at brúka somu orð, sum verða brúkt í bingo banko lívinum her á Gran Kanaria, her næstan bara norðurlendingarar eru at hoyra).
Hetta skal ikki skiljast, at vit ikki mugu skilja millum gott og vánaligt. Tað haldi eg, at vit skulu. Tað er vegurin til sjálvstøðugt medvit og tann vegurin skal gangast. Men vit mugu ikki dovna í okkara fatan av, hvat er gott og hvat er vánaligt – vit mugu ikki tekna okkum sum haldarar av einum ávísum smakki. Vit skulu mennast og avbjóðast, ræðast og kløkkast.
Kløkk á Gran Kanaria
Tann eina dagin á Gran Kanaria hendi tað løgna, at eg fór inn í eini hús, har eg væntaði at renna meg í kaktussar gjørdar úr leiri ella eitt kertuljós gjørt sum ein banan, men eg rendi meg í nakað heilt annað. Eg rendi meg í framúrskarandi list. Kanska góður smakkur latin í sum vána smakkur, men helst nakað, sum legði bæði tvey afturum seg. Brádliga var ein framsýning har við einum kubanskum listamanni, sum æt Alexis Esquivel. Hansara list snúi seg um søguskriving, rasismu, fráveruna og tilgeringina av svarta mannakroppinum í listini, um tey mynstur, ið nationalstaturin og hjálandaveldi skapa, um fundamentalismu og stigveldisskipan. Esquivel er illtrúgvin um fortíðina á ein heilt serligan og óvanliga snøggan hátt. Hann teknar eina skelvandi og lyndisleysa mynd av nútíðini og sigur støkkandi søgur um veruleika og utopi.
Í einum lítlum faldara las eg, at hetta var fyrstu ferð Alexis Esquivel hevði sína egnu framsýning í Evropa. Kanska keypir Saatchi í næstum eitt verk frá Esquivel og hansara list verður skrødd niður av veggjunum í húsunum á Gran Kanaria, meðan tónleikurin frá dansibandinum hjá Lasse Johanson verður hangandi í rúminum. Hansara list verður so rurað inn í óendaliga lúrin hjá til góða smakkinum í London.
Eg veit ikki rættuliga, hvat man skal vóna.
Kanska haldi eg bara, at vit sjálvi javnan skulu ivast meiri um okkara egna fantastiska góða smakk.


text:
Tíðindi
17. mai. 2018Niðan á Egg
13. mai. 2018Minningarorð um Símun Abrahamsen úr Fuglafirði
3. mai. 2018Bjarni Hammer á Fólkating fyri Sjúrð Skaale
26. apr. 2018Flaggdagsrøðan í Runavík 2018
24. apr. 2018Altjóða arbeiðaradagur
8. apr. 2018Formansrøða á landsfundi 2018
8. apr. 2018Gestarøða á landsfundi 2018
7. apr. 2018Einar javnari, rættvísari og grønari Føroyar
29. mar. 2018Skrá fyri landsfundin 2018
Niðan á Egg
17. mai 2018Aftur í ár skipar Vága Javnaðarfelag fyri gongutúri fyri limum runt um í landinum. Hesuferð gongur leiðin niðan á Egg í Sørvági tann 20 mai og vit møt Les meira
Minningarorð um Símun Abrahamsen úr Fuglafirði
13. mai 2018Seinasta hósdag fingu vit boðini um, at Símun Abrahamsen úr Fuglafirði var farin 78 ára gamal. Nú hansara fjørður var rógvin, drýpa eisini vit í Javna Les meira
Bjarni Hammer á Fólkating fyri Sjúrð Skaale
3. mai 2018Sjúrður Skaale er burturstaddur og hevur tí biðið sær farloyvi frá Fólkatinginum frá komandi mánadegi. Fólkatingið samtykti í dag einmælt – sum siðven Les meira
Flaggdagsrøðan í Runavík 2018
26. apríl 2018Góðu eysturoyingar, góðu føroyingar! Tað var turt, men eitt frískt lot hendan týsdagin, tann 30. oktober 1973. Tey mongu føroysku fløggini, Les meira
Altjóða arbeiðaradagur
24. apríl 2018Tórshavn Sosialistisk Ung skipa fyri morgunmati í Javnaðarhúsinum í Niels Finsensgøtu 14 frá kl. 08-10.30. Tvøroyri Suðuroyar Norðara Javnað Les meira
Jóna Ólavsdóttir Dalsgarð nýggj í formansskapi Javnaðarfloksins
8. apríl 2018Á landsfundi Javnaðarfloksins, sum var hildin í Skálanum í Klaksvík í gjár, varð útskifting gjørd í formansskapinum. Margit Stórá legði frá sær sum 2. Les meira
Formansrøða á landsfundi 2018
8. apríl 2018Góðu Javnaðarfólk Tvey fet til vinstru og eitt fet til høgru. Stevið í føroyska dansinum kenna tey alt til her í húsinum. Her í Skálanum, ið Les meira
Gestarøða á landsfundi 2018
8. apríl 2018Góðan morgun Góðu javnaðarfólk, góðu norðingar! Tað er mær ein heiður at verða boðin her í dag sum gestarøðari, men lat tað verða sagt beina Les meira
Einar javnari, rættvísari og grønari Føroyar
7. apríl 2018Javnaðarflokkurin setti sær stór mál áðrenn seinasta val at skapa einar javnari og rættvísari Føroyar. Flokkurin hevur nú sitið við landsins leiðslu í Les meira
Skrá fyri landsfundin 2018
29. mars 2018Leygardagin 7. apríl hittast javnaðarfólk úr øllum landinum á landsfundi í Skálanum í Klaksvík. Gestarøðari í ár verður Eli Brimsvík. Sum vant verður Les meira


text:
Íslendski forsetin við frú, vitja løgmann
15. til 19. mai vitja íslendski forsetin, Guðni Th. Jóhannesson, og forsetafrú, Eliza Jean Reid, í Føroyum. Talan er um fjølbroytta skrá. Løgmaður, Aksel V. Johannesen, er vertur fyri vitjanini.
Í dag´ verður vitjað í Vágum, har íslendski forsetin við fylgi millum annað fær høvið at síggja Musikkskúlan, Hiddenfjord, Gásadal og Krígssavnið. Í morgin heldur forsetin almennan fyrilestur á Fróðskaparsetri Føroya.
Mikudagin 17. mai verður boðið til móttøku í Løgtinginum og í Tinganes, og síðani verða løgmaður og frú vertir fyri veitsludøgurða. Hósdagin 18. mai verður vitjað millum annað í Christianskirkjuni í Klaksvík og á Bakkafrost á Glyvrum, áðrenn tíðindafundur verður umborð á Brimli á veg til Havnar.
Íslendsku forsetahjúnini fara av landinum aftur fríggjamorgunin 19. mai.
Sí alla skránna her
« aftur


text:
ÍBLÁSTRARFUNDUR FYRI ØLL ÁHUGAÐ
At seta greið mál fyri landbúnaðin í Føroyum og at fremja tey í verki
Skipað verður fyri fundi á Búnaðarstovuni í Kollafirði mánadagin tann 24.10.2016, frá kl. 13.00 til 16.00.
Fiskimálaráðið og Búnaðarstovan eru fyriskiparar av fundinum.
Fundurin hevur sum endamál at viðgera og seta ítøkilig mál fyri landbúnaðin í Føroyum, og øll, ið varða av og hava áhuga fyri landbúnaði í Føroyum, eru vælkomin.
Landsstýrismaðurin í landbúnaðarmálum, Høgni Hoydal, greiðir frá politisku málunum hjá landsstýrinum um at gagnnýta og virðisøkja egið tilfeingi og í størri mun at gerast sjálvveitandi við dygdarvørum.
Eftir framløguna hjá landsstýrismanninum viðmerkja fólk við áhuga og innliti í landbúnaðarmál tey sjónarmið, sum landsstýrismaðurin leggur fram – og orðið verður frítt.
Tey evni, ið landsstýrismaðurin fer at umrøða, eru hesi:
- Sjálvveitandi við staðbundnum landbúnaðarvørum.
- Royndir/gransking/útbúgving.
- Brúksskylda.
- Lendið, lendisætlan og at velta burturúr nýggjum.
- Fígging.
Ætlandi skal fundurin geva íblástur, viðgerð og uppskot til at orða heilt ítøkilig mál fyri landbúnaðin, og hvussu tey kunnu fremjast í verki.
Fundurin er almennur. Tó verður heitt á fólk um at boða frá luttøku hjá Búnaðarstovuni á telefon 479 000 ella um teldupost á bst@bst.fo í seinasta lagi hósdagin 20. oktober kl. 15.« Aftur


text:
Tekningar til kapping framsýndar á Facebook
Allar tekingarnar, sum komu inn til teknikappingina matur og gransking, vóru framsýndar á Vísindavøkuni. Nù ber eisini til at síggja myndirnar talgilt. Allar tekningarnar eru skannaðar og lagdar í eina myndamappu á Facebooksíðuni hjá Granskingarráðnum
Fyrstu 6 tekningarnar eru vinnaratekningarnar. Síðani hava vit roynt at bólka tær eftir flokkum, har tað eru flokkar, sum hava teknað. Vit hava sett navn og aldur á. Fleiri børn hava skrivað viðmerkingar til myndirnar, hesar hava vit valt ikki at skrivað av, men heldur lata myndirnar tala fyri seg.
Um okkurt navn, aldur ella flokkur er komin skeivt fyri, heita vit á avvarðandi um at senda okkum eini boð umvegis Facebook ella við telduposti gransking@gransking.fo, so rætta vit sum skjótast.
Les eisini um teknikappingina og vinnararnar her


text:
Ólavsøkukabarettin 2016
Sjónleikarhúsið Niels Finsensgøta 34 Tórshavn FO
Sýningar
Sýningar…
- leygardagur 30. jul 20.00 Atgongumerki
- leygardagur 30. jul 18.00 Atgongumerki
- fríggjadagur 29. jul 20.00 Atgongumerki
- fríggjadagur 29. jul 18.00 Atgongumerki
- hósdagur 28. jul 20.00 Atgongumerki
- hósdagur 28. jul 18.00 Atgongumerki
- mikudagur 27. jul 20.00 Atgongumerki
Samandráttur
Tað er við gleði, at vit hervið kunngera, at tað longu er liðið eitt heilt ár, síðan vit seinast runnu ørindi á flogvøllin eftir okkara kæru útisetum og ólavsøkugestum. Tað merkir eisini, at tað nú stundar til tað, ið ein verulig ólavsøka við virðing fyri sær sjálvari ikki kann vera fyri uttan, – ja, onkur hevur kanska longu lisið yvirskriftina – Ólavsøkukabarettina!
Atgongumerki
Lýsing
Lýsing…
Tað er nevniliga soleiðis, at aftur í ár fær tann vanligi føroyingurin høvi at vera vitni til hesa fantastisku siðvenju, sum í mong Harrans ár hevur virkað sum ein samfelagskritisk rødd, og onkuntíð enntá eisini hevur fingið summi at flent.
Tað krevur sín mann, og í ár, pílar og skot, eisini sínar kvinnur, at standa fyri einari Ólavsøkukabarett. Tey, sum í ár hava átikið sær stóru uppgávuna, eru vælkendu, vøkru og royndu leikararnir: Búi Rouch, Petur Meinhard Ellebye Andersen, Durita Dahl Andreasen og Mariann Hansen, við hjálp frá Dáva Djurhuus, Aldu Egilstrøð Magnussen og pulvurkaffi. Tað er sostatt talan um ein javnrættindis hóp, ið líkist nógv tí frá sera vælumtóktu kabarettini í fjørð.
Og sum var hetta ikki ivaleyst, so hava vit fingið tónleikararnar í bólkinum Punjab, ið vunnu ársins FMA virðislønir fyri bæði “Ársins Bólk” og “Ársins Nýggja Navn”, at spæla undir og at syrgja fyri, at Ólavsøkukabarettin 2016 verður ársins brak av einari konsert - og uppliving!
Verið øll hjartaliga vælkomin í Sjónleikarhúsið um ólavsøkuleitið at minnast árið, ið fór!
Við kvøðu,
Ólavsøkukabarettin 2016


text:
FSF og FaroeSoccer gjørt nýggja avtalu
TB | 24/02/15
FSF: Seinastu tvey árini hevur Fótbóltssamband Føroya lagt nógva orku í at menna eina skrásetingarskipan saman við bretsku KT-fyritøkuni First Sports International (FSI). Ein partur av hesi skrásetingarskipan er elektroniskur dómaraseðil. Eftir ætlan skulu øll hagtøl frá dystum, har FSF ásetir dómarar, skrásetast elektroniskt. Hetta eru at kalla somu hagtøl, sum FaroeSoccer hevur skrásett higartil.
Hóast lagt er upp til, at feløg og dómarar í framtíðini skulu skráseta dystarhagtøl við elektroniska dómaraseðlinum, hevur Fótbóltssambandið stóran áhuga í, at søguligi dátugrunnurin hjá FaroeSoccer framvegis var dagførdur.
Kappingarárið 2015 verður sostatt 6. árið, at FSF og FaroeSoccer samstarva um dystarhagtøl.
Ítøkiliga er ætlanin at fáa dátugrunnarnar hjá FSF og FS at spæla saman, soleiðis at skrásetingarnar hjá FSF sjálvvirkandi dagføra FaroeSoccer. Við hesi skipan kann FaroeSoccer fara undir týdningarmikið kanningararbeiði innan fótbóltssøgu og søgulig fótbóltshagøl kring landið.
Hóast skrásetingarskipanin hjá Fótbóltssambandinum er komin væl áleiðis, verður hon ikki tikin í nýtslu við kappingarbyrjan. Enn er nakað av forriting at gera í sambandi við samanrenningina av søguliga dátugrunninum hjá FaroeSoccer og nýggja dátugrunninum hjá FSF. Fótbóltssambandið hevur gjørt av at binda um heilan fingur, og tí taka FSF og FaroeSoccer fyribils eitt tørn afturat, har FaroeSoccer enn sum áður kemur at standa fyri skrásetingini av dystarhagtølum. Dómaraseðlarnir skulu tí sum vanligt sendast FaroeSoccer og FSF eftir loknan dyst.


text:
Orð og lag: Kajfinn Hammer
1. Á Egyptalandsstrond, undir Fárao’s hond
í trældómi lá eg ein dag;
men eg hoyrdi Guðs kall, okið av mær tá fall,
eg fór við Guðs Fólki avstað.
Egyptalands kjøtpottar freista meg ei,
tess kálkaðu gravir ei hóva mær, nei.
Eg farvæl havi sagt, út frá landi nú lagt,
eg stevni mót Zion, Guðs stað.
2. Fram at Jordan eg kom, á, hvør sjón undursom:
Inn í Lovaða Landið eg sá.
Út í Jordan eg steig, á, eg gloymi tað ei,
Landið opið tá fyri mær lá.
Við Kristus’ eg søktur varð í dópsins flóð,
alt árin Egyptalands av mær Hann tvó.
Eg farvæl havi sagt, út frá landi nú lagt,
eg stevni mót Zion, Guðs stað.
3. Ei úr Frelsarans hond Nikolaitanna ond
kann meg ríva, nei, Andan Hann gav.
Ja, alt Jesabels smyrsl og alt Bábylóns dyrsl
í dópinum tváað varð av.
Fariseanna súrdeiggj og tóm ævintýr
eg vent havi bakið, – ja, brent allar brýr.
Eg farvæl havi sagt, út frá landi nú lagt,
eg stevni mót Zion, Guðs stað.
4. Nú er Kristus mítt alt, havi Himmalin valt,
njóti Kána’ans hunang og vín.
Við Egyptalands á mong tó snúgva sær á,
tí Egyptaland dró tey til sín.
Við skilnaðarklettin í En-Geddi eg tó
fult helt meg til Harran og fastur eg stóð.
Eg farvæl havi sagt, út frá landi nú lagt,
eg stevni mót Zion, Guðs stað.
5. Hvør ein dagur, sum fer, nærri Zion meg ber,
ei finnist har sjúka, ei tár;
gloymt har verður alt stríð, horvin mótgongdsins tíð,
lekt har eru øll svíðandi sár.
Ei hoyrast skal har nøkur beisk diskutión,
hvør hugborg er fallin sum tóm hvørvisjón.
Eg farvæl havi sagt, út frá landi nú lagt,
eg stevni mót Zion, Guðs stað.
6. Hvat við tær, kæra sál, er ei Zion títt mál?
Eigur ei tú í frelsuni lut?
Hoyr, í Himmalinum frøisongur er um
eina sál, sum sær vendir til Guð.
Kom, boygg teg við Golgata, har fært tú frið,
av hjarta og sál tá tú syngja kanst við:
Eg farvæl havi sagt, út frá landi nú lagt,
eg stevni mót Zion, Guðs stað.


text:
Vinnuháskulín hevur í døgunum 5. og 6. november tikið lut á maritimari ráðstevnu í Porto í Portugál. Ráðstevnan var hildin í sambandi við FING Offshore, ið er samstarv millum maritimar lærustovnar í Føroyum, Íslandi, Noregi og Grønlandi. Ráðstevnan varð hildin á Faculty of Engineering of the University of Porto.
Á ráðstevnuni helt Wilhelm E. Petersen, stjóri á Vinnuháskúlanum, fyrilestur undir heitinum "VInnuháskúlin, the Center of a Maritime Silicon Valley". Hann greiddi m.a. frá útbúgvingartilboðunum á Vinnuháskúlanum, serkunnleikan innan Offshore skeið og sera framkomna simuleringsumhvørvið á skúlanum.
SAVNA gjørdi í hesum sambandi serligu framløguna, ið á fangandi hátt fortaldi søguna um Vinnuháskúlan og Føroyar sum maritiman tænastudepil.


text:
SØGAN HANDAN SÁL
Felagið Føroyskir Sálarfrøðingar ynskir at stimbra um framtíðarmøguleikarnar hjá føroyskum sálarfrøðilesandi. Tað er ynskiligt, at føroysk sálarfrøðilesandi koma heim aftur til Føroya eftir loknan lesnað, og í hesum sambandi valdi felagið í 2012 at stovna eina nevnd fyri føroysk sálarfrøðilesandi.
Høvuðsendamálini við lestrarfelagnum eru:
- At stimbra samskifti ímillum føroysk sálarfrøðilesandi.
- At stimbra netverkið ímillum núverandi sálarfrøðingar á føroyska arbeiðsmarknaðinum og komandi sálarfrøðingar.
Fyri at røkka hesum málum verður skipað fyri ymiskum tiltøkum. Nevndin skipar miðvíst fyri hesum – bæði í Føroyum og í Danmark - har lesandi hava møguleika at taka lut. Stórur partur av sálarfrøðilesandi búgva og lesa í Keypmannahavn, og tá nevndin, sum nú er, er mannað av lesandi í Keypmannahavn, hevur hetta eisini verið miðstaður fyri flestu tiltøkini. Ætlanin er tó, at nevndin í SÁL skal hjálpa og eggja lesandi aðrastaðni úti í heimi at seta smá, líknandi tiltøk í verk. Á henda hátt fáa vit uppbygt samanhald og samskifti, hóast geografiska frástøðu. Sum útgangsstøði verður skipað fyri einum høvuðstiltaki í Føroyum í summarsteðginum. Hendan dagin verður møguleiki hjá øllum føroyskum sálarfrøðilesandi at hitta onnur lesandi, hoyra spennandi fakligar framløgur, fáa góð ráð, seta spurningar, kjakast, osfr. Til undanfarin tiltøk hava virkandi sálarfrøðingar í Føroyum luttikið – bæði sum áhoyrarar og framløgarar. Eitt slíkt tiltak styrkir um sambandið ímillum føroysk sálarfrøðilesandi kring allan heimin, og samstundis er hetta eitt gylt høvi at skapa samband og samstarv millum lesandi og føroyska arbeiðsmarknaðin.


text:
Kári P. Højgaard: Eru føroyskir pensjónistar verri fyri í ferðsluni enn teirra javnlíkar í Danmark?
Kári P. Højgaard heldur, at føroyingar kundu fylgt somu treytum sum danir ásettu í fjør.
Kári P. Højgaard, løgtingsmaður fyri Sjálvstýri, hevur sett Henriki Old, landsstýrismanni, ein fyrispurning, har hann vil hava at vita, um landsstýrismaðurin ferð at taka stig til at broyta aldursmarki fyri koyrikorti.
“Hesin spurningurin er viðkomandi, nú Fólkatingið hevur broytt ásetingar, fyri endurnýggjan av koyrikortinum í Danmark,” sigur Kári P. Højgaard.
“Frá 1. juli 2017 er koyrikortið galdandi í 15 ár frá útgávudegnum og aldursloftið er avtikið,” sigur hann.
Tí hevur Kári P. Højgaard sett Henriki Old, soljóðandi spurning:
Fer landsstýrismaðurin at taka stig til at avtaka aldursloftið og harvið javnstilla ásetingarnar í føroyska koyrikortinum við Danmark, Svøríki og Týskland?
Mest lisið í farnu viku
Góð ráð til at eyðmerkja maktmenniskju
Rák (6) - Mannarættindi verða brotin í Føroyum og í Danmark, tá tað snýr seg um sálarligan harðskap
Leopardsnigilin vinnur á morsniglinum
Tá fake gerst fakta
Video - Vardø er ein óhugnaligur býur
Dreingirnir úr Gøtu sleppa at halda fram í skúlanum við Løkin
Tvillingar doyðu av hita, tí pápin gloymdi teir í bilinum
Útflutningurin av makreli og sild er nógv minkaður
Vespureiðrið (76) - 14. mai 2018
Aling á landi verður ein avbjóðing fyri føroyska alivinnu
Nýggjur kupil verður reistur á Sornfelli
Fyrsti spakin settur í til nýggjan Hvalbiartunnil
Tíðindi frá Taekwondo felagnum Hwarang Føroyar
Skógarmotta funnin á seyði í Føroyum
Bilsølustevna í SALT á Drelnesi
Radiooperatørur roknaði positionina út, tað var bjargingin
Rák (6) - Urtagott
Prát við Regin Jacobsen, um at Bakkafrost hevur keypt sølufyritøku í USA
NOVA úr Suðuroynni - Sending 6
Hetta kann ikki góðtakast
2.400 pendla til Havnar hvønn dag
Løtan er ikki røtt
Doyði av e-sigarettini
Hugnaløtan (21) - Gestur: Lasse Klein
Samband
Postboks 226
FO-600 Saltangará


text:
Hvør verður toppskorari? Rætta svar: Kaj Leo Johannesen - 1.974 atkvøður
Tættast við: Rannvá Øssurdóttir - 2.058 atkvøður
Hvat nummar gerast flokkarnir?
Rætta svar: 1. Sambandsflokkurin - 24,7% 2. Fólkaflokkurin - 22,5% 3. Tjóðveldi - 18,3% 4. Javnaðarflokkurin - 17,7% 5. Framsókn - 6,3% 6. Miðflokkurin - 6,2% 7. Sjálvstýrisflokkurin - 4,2%
Hesi hava svarað rætt: Høgni Reistrup Harriet O. Davidsen Birgit Jacobsen Eydna Didriksen Apol Kristjan Dulavík Annika Thomassen Inga Borgardóttir
Hvussu nógv umboð fáa flokkarnir?
Rætta svar: Sambandsflokkurin - 8 umboð Fólkaflokkurin - 8 umboð Tjóðveldi - 6 umboð Javnaðarflokkurin - 6 umboð Framsókn - 2 umboð Miðflokkurin - 2 umboð Sjálvstýrisflokkurin - 1 umboð
Hesi hava svarað rætt: Marianna Eystberg Jóhan Hendrik Ellefsen


text:
Líknandi greinar
Maratonfundur í Løgtinginum ígjár
Ikki góðir dagur fyri Norðoyggjar Løgtingsfundurin byrjaði kl. 09.30 gjáramorgunin og endaði ikki fyrr enn kl. 04.48 í morgun. Sum øllum kunnugt, so vaknar undirritaði sera tíðliga og tá ið eg tendraði telduni, var atkvøðugreiðslan júst um “Tunlarnir Norður um Fjall”, og sjálvandi gjørdist eg sera spentur, um nú okkara tingfólk her norðuri endiliga fóru Les meira…
Útflutningurin minkaði heili 23 prosent í januar-februar 2018
Útflutningurin og innnflutningur eru dagførdur til og við februar 2018 og her sæst at tað ein stór minking í útflutninginum, heili 23 prosent og minus 350 milliónir. Størsta minkingin í útflutninginum er makrelur, sild og svartkjaftur og har er útflutningurin minkaður heili 53 prosent og minus 267 milliónir. Hví útflutningurin minkar við einum fjórðingi verður Les meira…
Yvirgangsálop ímóti hálvmaraton í Berlin steðga
Týska tíðindastovan Die Welt skrivar at fýra menn eru handtiknir sunnudagin fyri at hava lagt til rættis eitt yvirgangsálop á hálvmaraton í Berlin sunnudagin. Ein av teimun handtiknu skuldi brúka knív til álopið, bæði ímóti áskoðarum og luttakandi rennarum, ímeðan hinir eru skuldsettir fyri at hjálpa til við álopinum, men av tí at løgreglan hevur Les meira…